Bukedde Online - Bapulezidenti ba Afrika n’emisala gye bafuna\nBapulezidenti ba Afrika n’emisala gye bafuna\n‘Wayini gwe nnakola nga nnyanjula yanzigulira...\nKCCA ewa etya baddereeva ba loole ettaka...\nBANNANSI mu mawanga ga Afrika bangi baavu. Abamu bw’alya ekyemisana ekyeggulo takirabako kyokka abakulembeze abamu bagagga bavundu.\nBasusse okwejalabya, okwewa emisaala emisava n’ensako. Okusinziira ku lukalala lw’emisaala gya bapulezidenti ba Afrika gyalaze nga Pulezidenti wa Cameroon Paul Biya y’asinga okufuna ssente ennyingi.\nOmwaka asasulwa obuwumbi bwa doola za Amerika 200 (eza Uganda obuwumbi emitwalo 70 buli mwaka) nga totunuulidde nsako ndala gy’afuna nga pulezidenti. Afuze eggwanga lino okuva mu 1982 okutuusa kati. Gy’emyaka 33.\nEnnyonyi y’ekika kya Boeing eya Pulezidenti Biya ey’obwannannyini\nYazaalibwa nga February 13, 1933 kati aweza emyaka 82. Mukyala we ye Chantal Biya gwe yawasa mu 1994 ng’amaze okwawukana ne Jeanne Atyam gwe yasooka okuwasa mu 1960. Alina abaana okuli Franck Biya, Anastasia Brenda Biya Eyenga, Paul Biya Jr.\nNg’oggyeeko okwesasula omusaala omusava, yeejalabya nnyo. Alina ennyonyi y’ekika kya Boeing 767-200 emutambuza. Kuno agattako okugenda mu kuwummula okutakoma ng’ate abeera mu bifo eby’ebbeeyi mu Bufaransa naddala wooteeri ya La Baule gye basasula 132,000,000/- buli lunaku.\nOluusi atambula ne mukyala we.\nwe wamu n’abayimbi baabwe ne bapangisa ebisenge ebisukka mu 60 olwo ne bonoona omutitimbe bw’ensimbi. Kino kyanyiiza Bufaransa kubanga yali yakeeyama okubawa obuyambi bwa bukadde bwa Euro 537 basobole okusasula ku mabanja n’okulwanyisa obwavu.\nWooteeri ey’ebbeeyi mu Bufaransa, Biya ne famire ye gye bawummulira.\nBiya yalaba beewuunyizza nnyo okuwummulira mu kifo eky’ebbeeyi bwe kityo n’abategeeza nti “guno mulundi gwakusatu nga tujja okuwummulirako wano waliwo mikwano gyaffe bangi era twesunga okukomawo”.\nAbafaransa kyabanyiiza ne bategeeza nti omukulembeze waabwe tasaasaanya ssente bw’atyo era ne pulezidenti Obama bwe yali agenzeeyo okuwummulako ne famire ye tebaakozesa ssente ng’ezo. Cameroon ggwanga erifumbekeddemu obwavu obuwunya ne ku bantu.\nKyokka obuli bw’enguzi, abakulembeze okwejalabya n’ekirwadde kya mukenenya ekibamalawo be baana baliyo.\nEra wano mukyala we Chantal Biya we yatandikira kaweefube okutandikawo ekibiina ky’obwannakyewa ‘‘African Synergy’’ okutumbula ebyenjigiriza n’eby’obulamu nga bazimba obulwaliro obutono, okugaba eddagala eriweweeza ku mukenenya kyokka nayo bakaaba nti ssente eziyitiramu okubbibwa zikubisa mu buyambi obuweebwa emirundi egiwera.\nOno ye yali Pulezidenti wa Tunisia. Yalaba embeera emwonoonekedde n’alangirira nti omusaala gwe agusaze okuva ku 583,664,400/- okudda ku 19,4554,800/- naye tekyamutaasa bannansi ne bamusindiikiriza.\nKabaka Eduardo dos Santos\nPulezidenti Eduardo dos Santos (ku kkono) owa Angola afuna doola 5,000 buli mwezi eza Uganda 17,400,000/- kyokka y’omu ku bakulembeze abasinga obugagga mu Afrika.\nEby’obugagga ebisinga abiyisa mu bang’anda ze era mugagga ffugge alina ebizimbe n’obugagga obulala mu mawanga amalala.\nOno alina ebyobugagga mu Angola ne Portugal omuli: kkampuni z’essimu, Banco Bank, emigabo mu kkampuni z’amafuta, emigabo mu Cable Tv ne kkampuni y’ebyempuliziganya, Miami Beach n’ebirala.\nEbisinga muwala we Isabel Santos y’abiddukanya era naye mugagga muvundu.\nUhuru owa Kenya akwata kya musanvu\nUhuru Kenyatta owa Kenya afuna 501,600,000/- so nga yalangirira nti yagusalako ebitundu 20 ku 100 okusinziira ku musaala gwe yasangawo.\nOno y’asinza ettaka mu Kenya ng’aweza yiika 500,000, alina Brookside Dairies esinga obunene mu Kenya, Ethiopia ne Nigeria, Heritage Hotels, alina emigabo mu K24 TV, ye nnannyini Commercial bank e Nairobi, Great Rift Valley Lodges, Kameme Fm, Peponi School n’ebirala bingi.\nUhuru Kenyatta ne famire ye\nObugagga mbufunye mu nte – Museveni\nPulezidenti Museveni y’omu ku bakulembeze ba Afrika abasinga okufuna omusaala omutono. Waakubiri okuva wansi okusinziira ku lipoota eyafulumye.\nYategeezezza nti afuna 43,199,000/- omwaka ate nga mu 2011 yali afuna obukadde 36. Museveni alina ffaamu y’ente e Kisozi, Rwakitura n’e Ng’oma era agamba mwaggye obugagga.


Bukedde Online - Basaaye emmere y’abatuuze e Wakiso\nBasaaye emmere y’abatuuze e Wakiso\nBazigu balumbye omuyimbi Ameria Nambala\nKadaga alangiridde olutalo ku kibbattaka...\nBy Paddy Bukenya\nAdded 2nd November 2018\nABATUUZE ku kyalo Bulabakulu mu Wakiso basattira oluvannyuma lw’omuntu eyeeyita nnannyini ttaka okusaawa ebirime byabwe byonna nga kwatadde n’okubagobaganya. William Rwambula, ku Lwokubiri ng’asinziira ku kiwandiiko kya kkooti y’e Wakiso, yatutte bawannyondo ba kkooti ku ttaka nga bakuumibwa poliisi y’e Wakiso ne basaawa ebirime by’abatuuze nga bwe babagobaganya okuva ku ttaka ly’agamba nti baalyesenzaako.\nRwambula bwe yamaze okusaawa ebirime byonna, yatumizza ekimotoka ki weetiiye kisende amayumba agali ku ttaka lino, ekintu abatuuze kye baagaanye ne bakiremesa. Bino obwedda bikolebwa nga poliisi terina ky’ekola okuggyako okulabula abatuuze obutalemesa bawannyondo okukola omulimu gwabwe.\nOmu ku batuuze ku ttaka lino, Robert Kyeswa yategeezezza nti ettaka liwezaako yiika 15 nga lya Geoffrey Nsubuga eyalisikira okuva ku kitaawe John Mutebi era liriko abatuuze abasoba mu 50 nga kwe babeera bonna.\nOno yategeezezza nti, baali babeera bulungi ku ttaka okutuusa mu 2005, Rwambula lwe yajja n’asaba Nsubuga okumuguza ku ttaka. Agamba nti, Nsubuga yakkiriza n’aguza Rwambula yiika bbiri wabula bwe yasenga ku ttaka n’atandika okulyefunza mu lukujjukujju.\nKigambibwa nti yajingirira ebiwandiiko ku ttaka n’ategeeza nga bw’ali nnannyini era n’asaba abatuuze okumuviira akolereko ebibye. Abatuuze baddukira mu kkooti e Wakiso mu 2013 ne bagitegeeza ensonga zino era baasinga omusango, omulamuzi wa kkooti ento e Wakiso, Francis Dawa Matenga eyaliwo ekiseera ekyo n’alagira abatuuze okusigala ku ttaka nga bakolerako emirimu gyabwe.\nAbatuuze baategeezezza nti, kino Rwambula tekyamumalira n’ajulira mu kkooti e Wakiso mu 2018 era omulamuzi e Wakiso Martins Kiirya n’amuwa ekiragiro okukolera ku ttaka. Ekiragiro kya kkooti kyamuweebwa nga October 8 omwaka guno era nga kirina okuggwaako November 9 okusinziira ku munnamateeka wa Rwambula, Godfrey Kyenda.\nBaayongeddeko nti oluvannyuma lwa kkooti okumuwa ekiragiro, yasalawo okusiba Geoffrey Nsubuga bo gwe bayita nnannyini ttaka nga kati ali mu kkomera e Ssentema. Bukedde bwe yagezezzaako okwogerako ne Rwambula ku nsonga zino, yategeezezza nti, bw’aba alwana entalo ze tayagalamu mawulire era n’atusaba okumwesonyiwa nti bw’anaaba yeetaaze amawulire anatutuukirira naatubuulira ensonga zonna.\nBeerumirizza okubba ente\nAb'e Mpigi bafunye essomero lya buwumbi bubiri\nAbazadde basse omwana waabwe ne bamwebakira\nEbivuddeko ettemu okweyongera


Bukedde Online - Klezia etegese okusabira abalwadde ba siriimu Novena\nNGA Uganda yeetegekera okukuza olunaku lwa siriimu olukuzibwa mu nsi yonna nga December 1, Klezia etegese Novena y’okusabira abantu abafa n’abaazaalibwa n'akawuka ka siriimu.\nOkusaba kuno kutandise leero ku Lwokutaano ku lusozi lwa Queen of Peace e Kiwamirembe ku Lwokutaano ng’omukolo gwakutandika nakutongoza kibiina ky’abaana n’abavubuka abazaalibwa n’akawuka ekya HIV infected Children & Youth Foundation(HICYF).\nFr. Edward Kabanda akulira ekifo kino yategeezezza nti ekigenderwa kya Novena eno ey'ennaku omwenda kwe kusabira abantu abaafa siriimu, abaana n’abavubuka abazaalibwa nakawuka saako okuyamba abantu abayita mu mbeera eno n’okubasembeza okumanya nti waliyo ababafako.\nYagambye ekibiina kino kirimu abaana abali wakati we myaka 6 ne 18 abava mu disitulikiti ye Wakiso nga mu nteekateeka eno bakubayamba okulaba nga basoma, bafuna okufiibwako okw’enjawulo, okubudaabudibwa n’okufuna eddagala mu budde.\nAwadde abazadde amagezi okubulira abaana baabwe amazima nga bakyali bato kibayambe okufuna obuyambi n’okubatandisa eddagala mu budde.\nYeekokkodde bannaddiini ababuzabuza abantu nga babulira enjiri ey’obulimba nti siriimu awona ne batuuka n’okubakyayisa okumira eddagala.\nYasabye abantu okujjumbira okwekebeza n’okukwekuuma kyokka ng’ekikulu mu byonna kwekukwata ebiragiro bya Katonda n’okubiteeka mu nkola.\nYakomekkereza ng’akowoola Bannayuganda bonna okuyamba abaana abali mu mbeera eno.\nHIV infeceted Children\nCardinal Wamala bamukoledde akabaga akabuli mwaka\nPaapa asiimye Cardinal Wamala n'amusabira omukisa gw'Abatume


Bukedde Online - Ekinnya ku ppaaka ya USAFI kitabudde abasaabaze ne baddereeva\nXhaka yeenyiyiddwa Arsenal: Agenda mu AC...\nEkinnya kigambibwa nti kyavudde ku bigoma ebitambuza amazzi ebyassibwa mu kifo kino okubomoka. Okuva ekinnya kino lwe kyajja mu luguudo obubenje bweyongera mu kifo kino nga n’oluusi emmotoka ezibeera zikyewala zitomera abatambuze.\nEkinnya mu luguudo wakati.\nEKINNYA ekiri wakati mu luguudo lwa Kaguje e Katwe n’akatale ka Usafi kitabudde abasuubuzi n’abavuzi b’ebidduka naddala abattakisi abatandise okukozesa ppaaka eno.\nMoses Mugwerwa omu ku balina edduuka lya sikulaapu mu kitundu kino yagambye nti emmotoka bwe zigwa mu kinnya kino ziwaba ne zibalumba we bakolera.Yagambye nti bagezezzzako okutuukirira be kikwatako okulaba ng’ekinnya kino bakiziba kyokka tewali kyali kikoleddwa.\nMoses Mugerwa nga muvuzi wa ttakisi ku luguudo lw’e Ntebe mu ppaaka ya Usafi yagambye ekitongole kya KCCA si kyenkanya olw’okuleka ekinnnya kino wakati mu luguudo ng’ate baabalagira okutandika okukozesa ppaaka eno kye bagamba nti kyabulabe ku bbo n’abasaabaze.


Poliisi ne Maama Fiina bakutte abasawo abafere\nMuganzi wange alaajanidde mu Bukedde ne mmusonyiwa 6 hours agoPoliisi ekutte abalima enjaga e Luweero 7 hours agoKooki yeesunga Kabaka ku mipiira gy’amasaza 7 hours ago‘Enguzi esaanyaawo Nnalubaale’ 7 hours agoKatumba Wamala; Alwanye entalo nnyingi 7 hours agoOlukiiko lwa KCCA lwaki teruyiibwa abantu balonde oluggya! 7 hours agoOmuyiyimbi Iryn Namubiru bamutadde 7 hours agoAkutte mukazi we mu bwenzi n’amugabira omusiguze ku poliisi 8 hours agoPoliisi ewabuddwa ku musango gw'omuyimbi Eddie Yawe 1 day agoEkitongole kitubidde n’eddagala lya disitulikiti ez’enjawulo 1 day ago\nPoliisi ne Maama Fiina bakutte abasawo abafereNateete | Jul 09, 2012\nAbaserikale nga bakutte Gita gwe baasanze mu ssabo lye.\nABASAMIZE abafera abantu baakiguddeko. Akulira abasawo b’ekinnansi mu ggwanga, Sylvia Namutebi (Maama Fiina) ne poliisi y’e Nateete bwe baakoze ekikwekweto ne bayoola abamu ku bo okuli n’omusajja abakazi gwe balumiriza okubakozesa nga bagenzeeyo okubasawula.\nEkikwekweto kino kiddiridde poliisi y’e Nateete okutuukirira Maama Fiina ne bamusaba ajje ayambe abantu okubasunsuliramu abasawo abafere.\nAbakyala okuva e Nalukolongo, Nateete ne Busega beemulugunya ku basamize ababakwata olw’empaka nga bagenze mu masabo gaabwe okubasawula ng’ate balina ebizibu tebayinza kwewala masabo.\nOmu ku baakwatiddwa Ntanio Gita essabo lye yalizimba ku mwala gw’e Nalukolongo omunene waggulu era ng’okutuukayo omala kuguyitako ku kitindo ky’embaawo kye yateekawo.\nYasangiddwa n’amagumba abiri mu ssabo lye, Maama Fiina ge yagambye nti bagenda kugatwala e Wandegeya bagakebere kubanga gateeberezebwa okuba ag’abantu.\nGita yakkirizza nti abadde akozesa essabo lye ng’akama-su okufuna by’ayagala era abantu abamu bagamba nti engeri gye yazimbamu essabo lino alabika yagenderera kwagala kusobya ku bakazi.\nAbalala abaakwatiddwa baasangiddwa mu kitoogo ky’e Busega nga bafuuwa mmindi era baagezezzaako okudduka kyokka poliisi ne basajja ba Maama Fiina ne bakwatako omukazi Sylvia Nalwanga ne Muhammed Kigozi. Omulala yadduse. Nalwanga yategeezezza nti yabadde agenze kufuuwa ku mmindi mu ssabo erisangibwa mu kitoogo okutereeza amakage.\nAte Kigozi yategeezezza nti ye yabadde agenze kulaba ku banywanyi be wabula ye ssi musawo.\nMaama Fiina yagambye nti ebikwekweto bikyagenda mu maaso era ne gye buvuddeko yagulidde omumyuka we Nsubuga Mayanja mmotoka okukola ku bikwekweto bino.


Amawulire | Dembe FM 90.4 - Part 1225\nButalejja batandise okubala\nOkubala obululu e Butalejja kutandise Okulonda kuno kufundikiddwa ku ssaawa kkumi n’emu era ng’abantu abawera bakwatiddwa mu lunaku Olweggulo lwaleero, abantu 2 beebakwatiddwa nga beefula abalonzi. Bano baggyidwa mu kitundu key busoobe ne Bingo mu district eno. AMyuka omwogezi wa poliisi Vincent Ssekate agamba nti […]\nAbakyala mu butayimbwa\nAbazigu ababbisa obutayimbwa bakyusizza mu nkola nga kati bakozesa bakyala. Omusajja eyapangisiddwa omukyala okumutwaala e kasubi Nabulagala akyalojja kyeyayiseemu omukyala bweyamwefuulidde. John Ssali ow’emyaka 27 yeeyakubiddwa omukyala obwedda amweyogerezaako ng’amubuuza engeri gyeyetasaamu abobutayimbwa. Yamukyukidde omulundi gumu n’amukuba akatayimbwa era n’akuliita ne pikipiki ye gy’abadde yakagula […]\nAbatembeeyi b’emmere bakwatiddwa\nPoliisi ye Mulago ekutte abantu basatu ababadde baguza abalwadde emmere enjama. Kuno kuliko Catherine Nakibuuka abadde atembeeya obuugi mu kidomola, Jimmy magezi ne nyina Jennifer Nakato ababadde batembeeyeza emmere mu buveera. OC we Mulago, Richard Okello agamba nti ekikwekweto ekiyodde bano bakikoze oluvnayuma lw’okukizuula nti […]\n« First‹ Previous122112221223122412251226Next ›


Bukedde Online - Eyakutte mukazi we n'omusiguze alaajanye: 'Grace onnanze ki okwebaka n'owattakisi!'\nEyakutte mukazi we n'omusiguze alaajanye: 'Grace onnanze ki okwebaka n'owattakisi!'\nKayihura n'era azzeemu okukola enkyukakyuk...\nKAMADA Maiga yakedde kutwala mmaali ye mu katale e Katwe.\nAbantu nga bakuba Mulindwa (ku ddyo) olube. Emabega ku ddyo ye Kamada, nnannyini mukazi. Ku ddyo, Kamada Maiga nga yeenyola ne mukazi we Grace gwe yasanze asinda omukwano ne Mulindwa omuvuzi wa takisi.\nObutafaananako nga bulijjo, ku luno bakasitoma baagimazeewo mangu n’asalawo adde awaka yeebake engeri gye yabadde akedde ennyo ng’ate talina ky’akyakola mu katale.\nEkyamuggye enviiri ku mutwe, kwe kutuuka ku nju n’awulira amaloboozi mu kisenge nga mulimu okusiiyiriza okutabuddwaamu n’okudoodooma.\nYalabye takyasobola kugumiikiriza maloboozi gaabadde munda, kwe kukwata ekinyolo n’asibiramu abaabadde bafudde enju ye empuku ya sitaani n’ayita owa LC. Maiga atunda bikajjo mu katale k’e Katwe.\nMukazi we obwedda gw’ayita Grace, yamusanze agabira Fred Mulindwa, omuvuzi wa takisi ebyalo mu nju ye esangibwa mu Zooni ya Kapeke mu munisipaali y’e Makindye.\nKamada obwedda ayogera nga bwe yeesooza, yagambye nti bulijjo akeera essaawa 11:00 ez’oku makya n’agenda okutunda ebikajjo e Katwe asobole okufuna ssente ezirabirira mukazi we gw’alinamu omwana.\nKyokka ku Lwokuna ku makya abaguzi baamwanguyirizza omulimu n’asalawo adde eka awummule kyokka yasanze Grace ali na wa sajja lya takisi beerigomba!\nKamada agamba nti amaze ne Grace emyaka 15 kyokka aludde ng’awulira ehhambo nti waliwo omusajja ‘kanyama’ amubojjerera.\n“Grace ddala kiki kye sikuwa? N’oyenda ku wa takisi ng’ate owulira nti tebayisa sikaati! Oyagala kunzita...?” Okwogera bino, baabadde bamaze okuggulawo ng’era bwe yeenyoola ne Grace amutunuze mu kkamera aswalire ddala.\nAba LC nga bali n’abatuuze baakutte omusiguze ne Grace ne babawalaawala okubatuusa ku poliisi era obwedda buli we bayita bakuba ddereeva wa takisi olube ne Grace ng’abalala bwe babuuza omukazi ku ‘simoolo sayizi’ ow’ebikajjo ne kanyama wa takisi ani asinga okucanga akapiira!\nOmusiguze Fred Mulindwa bwe yatuuse ku poliisi y’e Katwe mu katale, yakkirizza okwenda ku Grace kyokka n’asaba bamusonyiwe.\nMPA EMITWALO 50 NKUSONYIWE\nKamada yasabye omusiguze ssente emitwalo 50 omukazi amumulekere.\nMulindwa yagambye nti ssente ze bamusaba tazirina kyokka n’agattako okukinagguka nti; Nange omukazi ndudde nga muteekamu ssente zange.\nGrace mu kwewozaako yagambye nti Fred y’amumalako ennaku kuba bba akeera nnyo n’amuleka mu mpewo y’oku makya.\nCharles Kyebakola, akulira ebikwekweto ku poliisi y’e Katwe mu Katale yategeezezza nti Mulindwa ekikolwa kye yakoze kya bujoozi okwagala muka munne ate mu nju eteri yiye.\nYasabye omusiguze ne Kamada bategeeragane. Grace yagambye tadda wa Kamada.\nMaureen Nantume awulidde omulanga gwa kitaawe n'adduukirira abateesobola


Kabaka akyamudde abantu be ab'eBugerere bwabalambuddeko, abakubirizza okuba abalamu - Watchdog Uganda\nKabaka akyamudde abantu be ab’eBugerere bwabalambuddeko, abakubirizza okuba abalamu\nSSABASAJJA Kabaka Ronald Muwenda Mutebi II akyamudde abantu be Mu Ssaza lye Bugerere bwe yabakyaliddeko ku lw’okusatu.\nAbantu bangi okuva mu ma Ssaza okuli Kyaggwe ne Bugerere beeyiye ku mugga Ssezzibwa oguli ku nsalo ya massaza gombi okuli Bugerere ne Kyaggwe, era nga wano yayaniriziddwa Omwami we Ssaza lye Kyaggwe Sekiboobo Alex Benjamin Kigongo Kikonyogo, nga aliwamu ne Katikkiro wa Buganda Charles Peter Mayiga, Omulabirizi we Mukono Kitaffe mu Katonda James William Ssebaggala saako n’abakungu ba massza ab’enjawulo bangi.\nAbatuuze ababadde babuugaanye essanyu obwedda bakira banyenya ku galiba enjole saako ne ngoma okusindogoma nga baaniriza empologoma ya Buganda ku mugga Ssezzibwa.\nOlwavudde awo Omutanda yayolekedde omwalo gwe Kawongo ogusangibwa mu Gombolola ye Galiraaya nga eno ye waabadde wategekeddwa olusisira lwe by’obulamu lwe yawadde abantu be abawangalira eyo, olwayindidde ku ssomero lya Ntimba Primary School.\nEno mu kwogerakwe yakubirizza abantu be okukuma eby’obuyonjo, saako n’okwekuuma nga balamu, nagamba nti bwe babeera abalamu bajja kuba basobola okukola emirimu egigasa eggwanga saako nabantu baabwe.\nWano Omutanda era yagemyewo abaana abawezeeko nga akamu ku bubonero obulaga amaanyi Buganda geetadde mu byobulamu.\nMu kwogerakwe Katikkiro wa Buganda Charles Peter Mayiga yalabudde bannaBugerere okukomya okuyombagana okusibuka ku mawanga, nabategeeza nti bonna bantu ba Kabaka yadde amawanga ganjawulo nti era Kabaka waabwe ye tabasosola.\n“Banange mukomye embeera y’okulwanagana mu bintu ebitaliimu, kubanga bino tebilina gye bigenda kubatwala Kabaka wammwe wuuno ali wano namwe, era eno e Bugerere teri Kabaka mulala okujjako omukulembeze we Nnono Namuyonjo ono gwe mulaba yekka” Mayiga bwe yagambye.\nAbantu baabadde basuubira Ssabanyala Baker Kimeze okwetaba ku mukolo guno kyokka teyalabiseeko era Abagerere baakikiriddwa Omukulembeze we nnono Namuyonjo obwedda abantu gwe basuuta.\nKabaka olwaleero agenda kweyongerayo nga atalaaga e Ssaza lye Bugerere mu bitundu ebyenjawulo.\nGerman Embassy donates cars, cameras to police


Bukedde Online - Abayizi boogedde eyabookezza\nLC y'e kkomamboga eyisizza amateeka amakambwe...\nEKITONGOLE ekiketta munda mu ggwanga ekya ISO kiyingidde mu kunoonyereza ku baayokezza ekisulo ky’essomero lya St. Bernards S.S Mannya ne mufiiramu abayizi n’emirambo ne gisiriira. Akulira ekitongole kino Col. Frank Kaka Bagyenda yasoose kutuuka ku ssomero lino ku Mmande, oluvannyuma n’ayungula ttiimu y’abaserikale b’akola nabo naddala bambega okunoonyereza ku kyavuddeko omuliro.\nCol. Kaka yayogeddemu ne Minisita w’obutebenkevu Gen. Elly Tumwine ne bakkaanya okukola ekisoboka kyonna okuzuula abaasibidde abayizi ba S.3 mu kisulo ne babakumako omuliro. Bambega ba ISO mu bye batandikiddeko kwe kunoonyereza ku ntalo zonna ezibadde munda mu ssomero n’ebweru waalyo eziyinza okuba nga zirina akakwate ku butemu obwakoleddwa.\nBanoonyereza ne ku bukuubagano obubadde mu bayizi, abasomesa n’amasomero amalala kw’ossa ensonga endala zonna eziyinza okuba n’akakwate n’omuliro guno. Abatemu okusooka okusiba amakufulu ku luggi lw’ekisulo ky’abayizi ba S.3 kye baayokezza kye kyesigamiziddwaako okukakasa nti omuliro guno tekaabadde kabenje wabula gwakumiddwa bukumwa era abayizi 10 ne bafa ate abalala ne baweebwa ebitanda nga bakyajjanjabwa mu malwaliro okuli Kaliisizo, Kitovu, Masaka, Mulago n’awalala.\nAbamu ku bayizi abaafunye ebisago ebitonotono baasiibuddwa eggulo nga bassuuse. Okwekebejja okuzuula obujulizi obw’ekikugu obulaga nti omuliro gwabaddemu amafuta ga petulooli kyekimu ku byakoleddwa okwongera okukakasa nti gwakumiddwa batemu abaabadde n’ekigendererwa ekiruke obulungi okutta abayizi.\nBATTOTTODDE EBYABADDEWO Musa Nyanzi omu ku bayizi abaasimattuse nga kati yasiibuddwa okuva mu ddwaaliro e Kaliisizo yategezeza nti munaabwe Rashid Bossa eyabdde asula okumpi ne ddirisa ye yasoose okuleekaana nti; “Bannange ani atuyiiridde amazzi?” Nga n’eddakiika tennawera, omuliro gwabaluse omulundi gumu era ekyazzeeko kuwulira misinde ng’abantu badduka!\n‘’Kaabadde kaseera kazibu nnyo era oyo Bossa omuliro gwaamwokezza nnyo ebigere kuba kuba amafuta gaabadde gamuyiikidde mu bigere okusooka kwossa munnaffe omulala Frank Kamanda naye ali mu ddwaaliro e Kitovu ne Godfrey Arinaitwe ono omuliro gwamwookeza omutwe kuba omutwe gw’abadde atunuza ku ddirisa era ebintu bye twayita amazzi gaali amafuta!” Nyanzi bweyagaseeko.\nDavid Muyombya nye eyasimattuse agamba nti baakoma kuwulira nga munnaabwe Rashid Bossa agamba waliwo abatuyiiridde amazzi kyokka kumpi yali yaakakimala mu kamwa olwo omuliro ne gutandika ne bawulira emisinde egidduka olwo buli mwana naataandika okunoonya w’afulumira okutaasa obulamu; wabula eky’ennaku nga n’enziggi zisibiddwaako ekkufulu.\nBosco Ssekyanzi nga naye yasiibuddwa okuva mu ddwaaliro e Kaliisizo yagaambye nti omuntu eyabakumako omuliro emisinde baawulira giddukira manju w’ekiziimbe ekyali kikutte omuliro era bateebereza nti baabuuka olukomera lw’akatimba oluli ku ssomero ne beeyokya ensiko. Abayizi abaasimattuse olunwe nabo balusonga ku bayizi bakyewaggula abaali bagobeddwa mu ssomero kubanga baalabwako akawungeezi nga bazze okulaba omupiira munda mu ssomero.\nBagamba nti waaliwo akakuubagano ak’amaanyi wakati w’abayizi bano aba S.4 abaali bagobeddwa n’abayizi ba S.3 abaayokeddwa ng’abaagobwa balumiriza aba S.3 nti be baabaloopa. ‘’Kitwewuunyisa abaana aboogerwaako abo, tekuli noomu yadduukirira nduulu ng’omuliro gukutte, so ng’abantu okuva mu katawuni ke Mannya bonna baggwaayo okuyamba” Omu ku bayizi bwe yagambye.\nNti abayizi bano bwe baagobwa baasigala bapangisa akazigo mu katawuni k’e Mannya, nti era abantu mu kudduukirira, abayizi bano baali mu kazigo kaabwe tebaanyega. Kigambibwa nti baanyumizaako abayizi b’essomero eddala nti balina okwesasuza ku bayizi ba S.3 era ensonga ne zimanyibwa ne ku ssomero, wabula abaliddukanya ne batafaayo.\nSSENDYOWA AZIIKIDDWA Gyabadde miranga nabiwoobe mu kuziika omwana Brian Ssendyowa omu ku baafiiridde mu muliro ogwakutte essomero lya St.Benards Mannya ss mu gombolola ye Kifamba e Rakai.\nSsendyoowa yaziikiddwa ku kyalo Kitonto mu ggombolola y’e Ddwaaniro mu Rakai wakati mu bakungubazi okwambalira abakulira essomero lino okubeera abalajajjavu ku byokwerinda by’abaana n’okusaba gavumenti ku luno okufulumya lipoota ku muliro guno n’ekyokya massomero ekizze kibaawo.\nRev.Fr. Johnbaptist Serugo ow’e Kigo kye Buyamba yatadde akaka eri Gavumenti okulemwa bulijjo okufulumya lipoota ezikwata ku kyokya masomero ekizze kibaawo mu ggwanga . Ssentebe wa Rakai Robert Benon Mugabi yakaayuukidde abakulira essomero lino olw’okuba abalagajjavu ku byokwerinda by’abaana ekyavuddeko okufiirwa abaana n’asaba n’azadde okufaayo ku nkuza y’abaana baabwe okwewala okukuza emiyaayu egikola ebikolobero nga kino.\nOmubaka omukyala owa Rakai Juliet Kinyamatama yategezeza nti abaayokeza abaana abantu ba kitundu Ye taata w’omwana, Luka Mukalazi yasabye Gavumenti okubayambako ng’abazadde abafiiriddwa okubaweererera ku baana baabwe abasigadde kuba ng’abazadde essuubi libaweddemu ery’okuwerera abaana olw’ekikangabwa kino.


Bukedde Online - Fr. Lokodo ayise Muzaata ku by’okujolonga Kenzo\nMINISITA avunaanyizibwa ku empisa, Faaza Simon Lokodo, ayingidde mu by’omuyimbi Eddy Kenzo ne Sheikh Nuhu Muzaata Batte.\nKenzo ne Muzaata\nAyagala Sheikh Muzaata yeetonde kubanga yasiiwuuse empisa n’ayogera ebigambo ebitagya mu kitiibwa kye nga munnaddiini. Lokodo yategeezezza Bukedde eggulo nti ennaku zino abadde akubira Muzaata essimu nga takwata kati ekiddako agenda kufulumya ekiragiro ekimuyita ng’akozesa offiisi ya Supreme Mufti atwala Kibuli mu ofiisi ye.\n“Nga minisita akwasisa empisa, siyinza kusigala nga ntudde nga munnaddiini nga Muzaata asiiwuuka empisa.\nEbigambo Muzaata bye yayogedde ku Kenzo n’engeri gye yeeyisizzaamu mbivumirira era njagala yeetonde.\nRema ne bba omupya Ssebunnya\nKenzo mwana eri Muzaata era omuntu ali mu kiti kya taata mmusuubira kubuulirira na kusomesa so si kukosa muntu nga bwe yakoze.\nNjagala Muzaata akomye omuze gw’okusinziranga ku mikolo n’abaako abantu b’alumba kubanga ekyo eddiini si kye emulagira okukola.\nMu kiseera kye kimu, Fr. Lukodo awadde Kenzo amagezi okukkakkana ng‘ensonga ze ne Muzaata bwe zikolwako. “Ensobi tegolola nsobi kale Kenzo by’ayongerako eby’okwekalaakasa kikyamu. Mulaba ali buli wamu ne ku mikutu gy’amawulire era nkimanyi alumizibwa naye akkakkane.” Fr. Lokodo bwe yayongeddeko.\nKu Lwokubiri lwa wiiki eno, Kenzo ng’ayita ku mukutu gwe ogwa ‘Face book live’ yalaze obutali bumativu ku ngeri ensonga ze ne Muzaata gye zikwatiddwaamu n’agamba nti yeewuunya abantu abamulumba n’okumuvuma ng’alwanirira eddembe lye kyokka Muzaata eyamujolonga tewali amugambako.\nMuzaata azzeemu okusabira obufumbo bwa Nantongo\nAbantu ab’enjawulo bavuddeyo okubaako kye bakola nga kigambibwa nti waliwo n’abaawandiikidde Supreme Mufti, Sheikh Sulaiman Kasule Ndirangwa nga bamusaba ayingire mu nsonga ezo.\nYe Kenzo yategeezezza nti bw’akomawo nga October 22, 2019, atuukira ku muzikiti e Kibuli kwekalaakasa.


Bukedde Online - Ebiviirako okulwala ensigo nga tomanyi\nssennyiga w'e china,Abakugu ba Uganda bavu...\nOmulwadde w’ensigo ali ku kyuma ekimukyusa omusaayi.\nMU kiseera kino, obulwadde bw'ensigo bweyongede okweriisa enkuuli mu bannayuganda olw'omuwendo gw'abantu abafuna obulwadde bwa sukaali, puleesa, omusujja ogw'amaanyi n'abalina omuze gw'okwewa eddagala abeeyongera ekivaako ensigo okukosebwa. George Mukalu, ow'e Soroti agamba nti, "Puleesa ne sukaali bye byandwaza ensigo.\nNakizuula nga waliwo bye tulya ne byonoona emibiri gyaffe nga tetumanyi era nze bye byandeetera puleesa ne sukaali ebyakosa ensigo zange. Nagenda okusoma e Bungereza mu 2001 naye mu 2006 bankebera nga nnina obulwadde bw'ensigo. Nalwawo okukkiriza naye embeera ne yeeyongera okusereba oluvannyuma lw'emyaka ebiri ne batandika okunzijanjaba.\nMu ggwanga eryo, bwe bakizuula n'obulwadde bw'ensigo otandikirawo obujjanjabi bw'okwoza omusaayi, bakuweerako ne ssente z'entambula okusobola okukusikiriza okujjumbira okwejjanjabisa. Kyantwalira emyezi munaana nga sifuuyisa kubanga ekyuma bwe kiba kisengejja omusaayi, ebicaafu byonna mwe bigendera.\nOmusawo yansomesa ku bulwadde buno n'antegeeza nti obujjanjabi bwe nali ntandise tebutegeeza kuwona era nalina okufuna omuntu ampe ensigo okusobola okutereera. Ekirungi, bo balina enkola nti, bwe kizuulibwa ng'ensigo zo ndwadde bakuteeka ku lukalala lw'abeetaaga okuwa ensigo.\nEra babeera n'olukalala lw'abalindiride okuwaayo ensigo zaawe eri abazeetaaga. Oba bwe wabaawo omulwadde agenda okufa naye ng'ensigo ze nnamu, bw'afa bazimuggyamu ne baziterekera abazeetaaga.\nOmukisa gwankwata ne nfuna ensigo ekwatagana n'omubiri gwange mu 2015 ne bampita mu ddwaaliro gye banzijanjabira ne baginteekamu. Nakomawo mu Uganda mu 2019 ate oluvannyuma ne nkizuula ng'ensigo empya gye banteekamu nayo efudde.\nOmubiri gwatandika obuteeyagala bulungi, puleesa yaddamu okulinnya ne sukaali, omubiri nga munafu n'ebirala. Bahhamba nti, saagirabirira bulungi kubanga waliwo eddagala ly'olina okubeerako lye saafuna olw'obufunda bw'ensawo. Buli mpeke yali egula wakati wa 8,000/- ne 9,000/- kyokka ng'olunaku nnina okumira empeke ttaano nga kwe ngatta ebika ebirala ng'omugatte mmira empeke 13. Bw'otolimira bulungi oba n'omira ng'oyosaamu, ensigo efa.\nMu kiseera kino ndi ku bujjanjabi bw'okwoza mu musaayi (dialysis) okusobola okubeerawo. Obujjanjabi buno mbusaasaanyizaako 250,000/- nga kuliko okunjoza mu musaayi, ebikozesebwa n'eddagala.\nOkusoomoozebwa kwe nfuna kwa kuva Soroti okujja mu ddwaaliro e Kiruddu emirundi ebiri mu wiiki. Olugendo luwanvu ekisinga okunkooya."\nBAZE YALWALA ENSIGO LWA KUKYUSAKYUSA DDAGALA\n"Baze yalwalanga omusujja gw'omu byenda ng'amira eddagala lingi ate ng'ali ku ARV. Wabula waliwo ebiseera we baalikyusiriza ennyo nga buli lwe baleeta eddagala eppya, ly'abaddeko balimuggyako, kye ndowooza nti, awo we waava obuzibu. Yasooka kusumagiranga buli kiseera ng'awulira ne kammunguluze era bwe baamukebera ng'ensigo ndwadde mu 2018 ne batusindika mu ddwaaliro e Nsambya n'atandika obujjanjabi.\nMu mwezi gwomusanvu, baatandika okumwoza omusaayi n'eddagala lye yali amira ne baliyimiriza ne bamukyusizaamu eddala ly'aliko. Tusasula 60,000/- eza Gavumenti nga mu wiiki bamwoza emirundi ebiri naye nga byonna tubisasaanyizaako 150,000/- buli wiiki.\nAlinawo enjawulo okuva lwe yatandika obujjanjabi buno era bwe tuddayo, abeera asobola okukola emirimu gye kuba makanika," Betty N bw'agamba.\nOBULWADDE BW'ENSIGO BUSINGA KUKOSA BAKUZE\nDr. Daniel Kiggundu, omukugu mu kujjanjaba ensigo akola mu kitongole ekijjanjaba ensigo mu ddwaaliro lya Kiruddu National Refferal Hospital agamba nti, obulwadde bw'ensigo businga kutawaanya bantu bakulu.\nKu bano kw'ogatta abatawaanyizibwa puleesa, sukaali, abantu abamira eddagala buli kiseera ng'abalina akawuka ka siriimu n'abalala era bano balina okwekebeza ensigo buli mwaka oba ng'omusawo bw'aba akulagidde.\nkw 'olabira alwadde ensigo\nl Okuzuukuka ng'ozimbye amaaso.\nl Omusulo okukendeera oba okugaana okufuluma wadde gukuluma ate bw'ofuuyisa gubaako ekyovu.\nl Okubabuukirirwa omusulo ng'ofuka n'okulumizibwa.\nl Oyinza okuggwaamu omusaayi, okusesema, okunafuwa mu mubiri ekiraga obucaafu obwetuumye mu mubiri.\nl Okusiiyibwa n'okusiiwuuka olususu.\nl Okuzimba ebigere, amagulu, mu maaso n'ebitundu ebirala.\nl Okulumwa omutwe olw'obucaafu mu mubiri.\n1 Obulwadde: Dr. Charles Kabugo, akulira eddwaaliro lya Kiruddu National Refferal Hospital agamba nti, obulwadde omuli; sukaali, puleesa, omusujja ogw'amaanyi, okwewa eddagala eritwaliramu n'ery'ekinnansi oba erikkakkanya obulumi bye bikyasinze okukosa ensigo.\nEndwadde ezivaako omubiri okukala n'ebivaamu, nabyo birwaza ensigo. Muno mulimu; okusesema, okuddukana n'okuvaamu omusaayi omungi ekikaza omubiri.\nJjukira omusaayi gwe gutambuza ebirungo ebiriikiriza ensigo era ssinga omubiri gukala, ensigo tezifuna biriisa ekizikosa sinakindi n'okufa.\n2 Obuwuka mu musaayi: Obuwuka bwe buyitirira mu musaayi nabwo buyinza okulwaza ensigo.\n3 Enkozesa y'eddagala embi: Eddagala lyonna bw'olikozesa obubi naddala ng'omize eriyitiridde lifuuka butwa mu mubiri ekikosa ensigo.\nObujjanjabi bw 'ensigo Dr. Kabugo agamba nti, obujjanjabi bw'abalwadde b'ensigo bwetaaga amazzi n'amasannyalaze bingi nga bw'ogattako ebikozesebwa ebirala kyetaagisa Gavumenti eyongere ku ssente z'ewaayo okuyambako kuba n'abalwadde b'ensigo beeyongera obungi.\nAgamba nti, bajjanjaba abalwadde abasoba mu 100 nga bali ku bujjanjabi bw'okwozebwa omusaayi ku byuma 17 nga buli muntu akolebwako okumala esaawa ssatu oba nnya emirundi ebiri mu wiiki. Era eddwaaliro lisaasaanya 300,000/- buli lwoza\nBayombedde mu lukiiko lwa NRM e Masaka\nNsambu ne Namayanja tebakkaanyizza


Betty Nambooze agamba nti Abaganda bakooye Uganda, balina okugenda « BugandaWatch\nBuganda, Diaspora, Headlines, News, Uganda\nbaganda, betty, buexit, buganda, corruption, indepence, mengo, mukono, nambooze, news, secession, togikwaatako, Uganda\nNga 26 December 2017, Muky. Betty Bakireke Nabooze, omubaka w’ekibuga Mukono mu palimenti ya Uganda, yalangilira nti “[Kati Abaganda] kyetubanja era kyetusibirako kiri nti tulekebwe tugende… tetukyayagala kubeera banna Uganda.” Ebigambo bino Muky. Nambooze yabiyisizza ku mukutu gwe ogwa Facebook, gweyatuuma erya Madam Teacher’s Class.\nEkikolwa kya Muky. Nambooze kyazze oluvanyuma lwa babaka ba NRM mu palimenti ya Uganda okuyisaamu ekiteeso okukyuusa ssemateeka wa Uganda, okukiriza okuvuganya ku bwa president nga asusse emyaka 75. Muky. Nambooze teyannyonnyodde ani Abaganda gwebabanja oba gwebasuubira okubaleka bagende okuva mu Uganda.\nMuky. Nambooze yannyonnyodde nti, “Ensi nga Uganda ezazimbirwa ku kukaka amawanga Katonda geyayawula gegatte, ziba zetaaga nnyo okutambulira ku kukaanya. So si ggwanga limu okuwamba amalala neligafuula abaddu.”\nNambooze yaweze nti olutalo lwonna oluliddamu okulwaanirwa mu Buganda, lugenda kuba lwa kujja ggwanga Buganda mu buwambe. Yamalirizza nga asomooza oyo yenna ebigambo bye gwebirumye, amulumbe mu maka ge e Mukono.\nEkintu ekiyitbwa Uganda, tekirimu kalungi nakamu, era, bulli gwanga lyonna ngasi Buganda yokka, okufuna emirembe, nga Ekintu ekiyitibwa uganda kijjidwawoooo……\nNjagala okwebazaa Owekit. Mkyl. Nambooze, okuvayo kuluno noyatulla. Era Ekizimba nokiyita Ekizimba. Okubona bona kwonna kwetulimu kuva ku kikoligo ekiyitibwa Uganda ekyatukakatikibwako abazuungu. Kyova olaba nga bukya kitutekebwako, tetwadayo kufuna mirembe. Naye, tetulina kkubo dalla lyonna lyetuyinza kuyitamu okujako okulwana olutalo. era abalowooza nti nwaliwo ekkubo edalla, mwerimba!! Njagala, tutandikirewo kukigambo kyamajee!! jetunakoma okwewala ebyokwerinda netubirekera abantu abalala, jebajja okukomya okutubonya bonya. TUTWALE OBUVUNANYIZIBWA BWAFFE!!!!\nNambooze, byogedde bwebiba nga bituufu kilungi nnyo. Kubanga banji ku ffe tubadde tulowooza nti Abaganda na Banyarwanda abali mu parliment ya M7 ebya Buganda mubyogerako nga mwagala kukola mawulire.\nKati no twegateko okulemesa ba namawanga abasensela Mengo, okutandika ne Mayiga omuhangaza, sendaula mujja na nnyina omusamya ne David ntege mutabani wa bapakasi ba Kisitu abaava e Tororo.\nHa tetunatereeza byasoba tusooke abagenda mu maaso oktuwabya.\nBa Jjajja ffe batuyigiriza okusembeza abantu nga bano Obuganda bukule. Naye ate tebatugamba nti tubakkirize okufuga nokusibula Ensibuuko yaffe nga Mayiga, Sendawula, Sengendo, Ssemakula Musoke, Ntege, Kaddu Kiberu nabalala bwebakoze.\nHaha….Kakati kyekyo kyambadde njogera obudde bwonna. Ngabaganda nti, tetugenda kufuna mirembe ngatuli mu kintu ekyatukakatikibwako abalabe baffe. kuluna, sigenda kwogera bingi, kuba, fenna tumanyi ekyokukola, naye twesibidde mukutya…. Kino tekigenda kutuyamba!!!


Giigino emizannyo ginnansangwa egisomesa abaana okuyiiya, obukozi n'okukolera awamu\nAkulira ekibiina ky’Olulimi Oluganda mu ggwanga, Fred Kisirikko akubirizza amasomero okuddamu okusomesa abayizi okuzannya emizannyo ginnansangwa kuba giyigiriza bingi.\nOkwogera bino, Kisirikko abadde Nsaggu ku kisaawe mu ggombolola y’e Ssisa, amasomero ag’enjawulo okuva mu ggombolola eno bwe gaayolesezza ebitone eby’enjawulo mu kuzannya emizannyo ginnasangwa.\nAbayizi nga babuuka omuguwa\nKisirikko agambye nti, emizannyo gino gyategekeddwa ekibiina ky’Olulimi Oluganda n’Obwakabaka bwa Buganda, nga tugenderedde okuttukiza emizannyo ginnansangwa mu masomero ga pulayimale kuba tukizudde giyigiriza bingi omuli; obuyiiya bw’abaana, okukolera awamu, okulowooza amangu, okusalawo, okubala, ebintu ebikyabula mu baana b’ennaku zino.\nTukizudde nti, ssinga tuddayo okuyigiriza abaana baffe okuzannya emizannyo gyaffe ginnansangwa kijja kuganyula okubibayigiriza.\nEmizannyo gino girimu obubaka bungi obuyambako okugunjula abaana ne bavaamu ab’omugaso mu maaso. Abaana bye bayiga mu mizannyo gino:\nSiipolingi: Guyigiriza abaana okusalawo ate ne balwanirira oludda lwe babeera basazeewo okutuuka ku nkomerero wadde baba bawanguddwa. Anti bwe bakubuuza nti, omuceere n’ennyama olyawo ki, bw’olondawo ennyama olwanirira ludda lwa nnyama, ne musika omuguwa okulwanirira oluuyi lwammwe, ate guyigiriza n’okukolera awamu.\nFred Kisiriko, ssentebe w'ekibiina ky'olulimi Oluganda mu ggwanga\nKibugga tonkutulaakutula: Abaana bafukamira wansi ne basimba emikono ne bazinisa ekiwato n’emigongo, kino kiyambako okukola dduyiro w’emigongo n’emikono.\nOkubaka amayinja: Kibayigiriza okukola emirimu egisukka mu gumu omulundi ogumu, anti okasuka ejjinja waggulu ate ng’olina okulonda agali wansi, ate nga ne lye wakasuse waggulu olina okulibaka ekibayigiriza okuba abeegendereza, okubala, obuyiiya n’okukola obwangu.\nAbayizi nga bakubaganya ebirowoozo ku nsonga ez'enjawulo\nKappa agoba emmese: Guyigiriza abaana nti, okufuna ky’oyagala olina okukituuyanira oba okukikolerera, kubanga kkapa bw’eba eyagala emmese erina okulwana n’okugigoba okugifuna ate n’emmese okwetaasa erina kukanya mbiro okwetaasa.\nOkubuuka omuguwa: Guleetawo enkolagana ey’awamu ate ne guyigiriza n’amazima anti bw’owuuba obubi okusuula munno bakuggyamu n’odda ebbali. Emizannyo gino giyigiriza obuyiiya kubanga ebintu ebisinga okukozesebwa mu mizannyo gino ginnansangwa bintu abaana bye beekolera n’engalo zaabwe okuva mu bintu ebya bulijjo ebibeetoolodde.\nBya Vivien Nakitende Akulira ekibiina ky’Olulimi Oluganda mu ggwanga, Fred Kisirikko akubirizza amasomero okuddamu okusomesa abayizi okuzannya emizannyo ginnansangwa kuba giyigiriza bingi. Okwogera bino, Kisirikko abadde Nsaggu ku kisaawe mu ggombolola y’e Ssisa, amasomero ag’enjawulo okuva mu ggombolola eno bwe gaayolesezza ebitone eby’enjawulo mu kuzannya emizannyo ginnasangwa. Kisirikko agambye nti, emizannyo gino gyategekeddwa ekibiina ky’Olulimi Oluganda n’Obwakabaka bwa Buganda, nga tugenderedde okuttukiza emizannyo ginnansangwa mu masomero ga pulayimale kuba tukizudde giyigiriza bingi omuli; obuyiiya bw’abaana, okukolera awamu, okulowooza amangu, okusalawo, okubala, ebintu ebikyabula mu baana b’ennaku zino. Tukizudde nti, ssinga tuddayo okuyigiriza abaana baffe okuzannya emizannyo gyaffe ginnansangwa kijja kuganyula okubibayigiriza. Emizannyo gino girimu obubaka bungi obuyambako okugunjula abaana ne bavaamu ab’omugaso mu maaso. Abaana bye bayiga mu mizannyo gino: Siipolingi: Guyigiriza abaana okusalawo ate ne balwanirira oludda lwe babeera basazeewo okutuuka ku nkomerero wadde baba bawanguddwa. Anti bwe bakubuuza nti, omuceere n’ennyama olyawo ki, bw’olondawo ennyama olwanirira ludda lwa nnyama, ne musika omuguwa okulwanirira oluuyi lwammwe, ate guyigiriza n’okukolera awamu. Kibugga tonkutulaakutula: Abaana bafukamira wansi ne basimba emikono ne bazinisa ekiwato n’emigongo, kino kiyambako okukola dduyiro w’emigongo n’emikono. Okubaka amayinja: Kibayigiriza okukola emirimu egisukka mu gumu omulundi ogumu, anti okasuka ejjinja waggulu ate ng’olina okulonda agali wansi, ate nga ne lye wakasuse waggulu olina okulibaka ekibayigiriza okuba abeegendereza, okubala, obuyiiya n’okukola obwangu. Kappa agoba emmese: Guyigiriza abaana nti, okufuna ky’oyagala olina okukituuyanira oba okukikolerera, kubanga kkapa bw’eba eyagala emmese erina okulwana n’okugigoba okugifuna ate n’emmese okwetaasa erina kukanya mbiro okwetaasa. Okubuuka omuguwa: Guleetawo enkolagana ey’awamu ate ne guyigiriza n’amazima anti bw’owuuba obubi okusuula munno bakuggyamu n’odda ebbali. Emizannyo gino giyigiriza obuyiiya kubanga ebintu ebisinga okukozesebwa mu mizannyo gino ginnansangwa bintu abaana bye beekolera n’engalo zaabwe okuva mu bintu ebya bulijjo ebibeetoolodde.


Bukedde Online - Ebiku bizinzeeko essabo e Kawempe bajjajja ne babuna emiwabo\nEbiku bizinzeeko essabo e Kawempe bajjajja ne babuna emiwabo\nMinisita Kasolo awabudde abavubuka ku mivuyo...\nAba Boda boda babagobye ku njaga ne babawa...\nAdded 24th January 2020\nEbiku nga bifuuyirwa\nABATUUZE b’oku Kaleerwe balaajanidde gavumenti ku biku n'ebiyenje ebibasuza nga batunula.\nBategeezezza nti kyenkana buli nju mu muluka gwa Makerere III e kawempe erimu ebiyenje n’ebiku bye bagamba nti bakoze buli kimu okubifuyiira naye eddagala lye bakozesa kirabika terisobola kubitta ne basaba gavumenti okubadduukirira nga bwe yakola ku butimba bw’ensiri .\nMuhamad Nsubuga ategeezezza nti ebiku n’ebiyenje bibaviriddeko abatuuze okufuna endwadde z’olususu olw’okulumwa ebiku ng’ate ebiyenje bitambulira mu by’okulya ekyongedde obucafu n’ekibavirako okulumwa embuto\nNsubuga agambye nti embeera eno yamuwalirizza okugulira abatuuze eddagala ly’ebiku n’ebiyenje n'abifuyiira , agasseeko nti obuzibu buvudde mu myala egitagogolwa mu budde , omugotteko, kasasiro n’obunnyogovu obuli mu kitundu nga bye bivuddeko ebiku n’ebiyenje okwegirisa .\nBaafuyiidde nju ku nju okwabadde ne poliisi y’oku kaleerwe ng’eno ebiku n’ebiyenje byabadde bingi , wakati mu kufuyiira waliwo omusawo w’ekinnansi eyabaatukiridde n’abasaba bamufuyiirireko mu ssabo lye ng’agamba nti yadde bajjajja te balumwa biku naye abalwadde bibayisa bubi .\nIsma Nsanja omumyuka wa ssentebe mu ssebina zooni yagambye nti bazze bafuna okwemulugunya okuva mu batuuze ng’ebiku bw’ebifuuse ekizibu okuli abaana okulwala ne bajjanjabwa nga tebawoona ekiviirako abasajja okwekyawa nga bagamba bakooye okutoola ssente ku bulwadde obutawoona.\nEmmere etabudde omukozi wa KCCA n'alumako mulirwana we omumwa\nBabuuse myala okutuusa emmere ku b'omu Kibe zooni\nKCCA egguddewo obutale bw'oku Kaleerwe obwatuukirizza ebisaanyizo\nLeero mu mboozi yaffe ey'omukenkufu Julius Nnyanzi tukuleetedde engeri gy'oyinza okutta ebiku ng'okozese ebbumba\nLeero mu mboozi yaffe n'omukenkufu tukulaze engeri gy'oyinza okukozesa ebbumba n'otta ebiku ng'ate bw'olikoamu n'essente\nPoliisi ezimbe akaduukulu k’oku Kaleerwe\nKing Michael akaayidde Balaam


Entangawuzi okubala zeetaaga ttaka ggimu na kuzifuuyira\nMicho ye mutendesi wa Cranes omuggya 2 hours agoNantaba ayingidde mu nkaaya z'ettaka e Nansana 5 hours agoNantaba ayingidde mu nkaaya z'ettaka e Nansana 5 hours agoAtemyetemye mukazi we naye ne yetta 5 hours ago‘Sookera ku lubiri lwa Kabaka e Lukunyu’ Batuuze 1 hour agoAbazigu bookezza olubiri lw'e Ggulu 6 hours agoBidandi Ssali akyajjanjabwa 6 hours agoMuseveni ayagala kkooti egobe ababaka bakyewaggula 6 hours agoKabaka alonze Kasekende 6 hours agoAbalongo abeegatta bafudde 6 hours ago\nEntangawuzi okubala zeetaaga ttaka ggimu na kuzifuuyira Jul 16, 2012 Tweet\nBya EDWARD SSERINNYA AGNES Nabukenya ali ku ssimu (0792040624) e Katonga, S.J Ali ku (0782456317) n’abalala ng’omu ali ku 0752486463 ne 0789541060 baasaba okubannyonnyola ku nnima y’entangawuzi ey’omulembe n’ebbanga lye zimala okukula, okumanya oba zibalira mu bisiikirize n’okugumira ekyeya. Jamir Ssenkumba ne Isma Kalyabwe abatuuze ku kyalo Kibanga mu Mawokota bagamba nti okulima entangawuzi bo baagufuula mulimu kuba mwe baggya ssente ezibayamba okweyimirizaawo. Ensawo eri wakati wa 140,000/- ne 180,000/-, kyokka gye buvuddeko yali egula emitwalo egisoba mu 30. Entangawuzi zirimu ebika bibiri. Waliwo enzungu ezaakazibwako ‘Kibooko’ n’enganda. Kibooko ekirungi ekiziriko zanguwa okukula kuba zo za myezi mwenda ku 10 ate Eng’anda zimala emyezi 11. Okufaananako n’ebinzaali ebiganda, entangawuzi nakyo kirime ky’oyinza okuterekera mu ttaka nga bw’olinda bbeeyi okulinnya. Kyokka kino Ssenkumba agamba nti baakidibya kuba okozesa ssente nnyingi okuzirima, kale kibeera kizibu okukula ate n’otokungula kuba oba oyagala kuggyayo ssente zo zikole ebirala. Okuzirima n’endabirira yaazo Simba ng’olekamu amabanga amasaamusaamu g’osobola okuyisaamu enkumbi ey’amannyo giyite fooko ng’okoola. Entangawuzitolina kuzikoola ng’okozesa nkumbi nga tonnafuna bumanyirivu kuba oyinza okuzitema n’ofiirwa. Bw’oba osima ekinnya, awayiika ettaka w’osima ekirala. wabula sima ebinnya ng’osimbamu ku nkumbi, kuba entangawuzi zikula zidda ku ngulu bw’osima obunnya nga bumpi tezigejja bulungi. Kasita zimera tandika okukoola, kuba tezaagala kubaamu muddo. Mu yiika ssatu osobola okusimbamu ensawo nga 10, kyokka mu makungula buli nsawo emu osobola okugifunamu endala 10 oba 15 ezo ze za kibooko. Naye singa oba wasimbye N’ganda, ensawo emu osobola okugifunamu ensawo ezisoba mu 20. Ssenkumba agamba nti, zaagala ettaka nga ggimu era mu nnimiro teekamu ebigimusa bya nnakavundira oba kalimbwe w’enkoko kiyambeko okuzikuza amangu. Kiba kirungi okusooka okubissaamu nga tonnasimba wabula bw’oba tolina osobola okubissaamu nga wasimba dda entangawuzi. Zaagala nnyo ekifo nga kyetadde era tezikolagana na bisiikirize, kyokka omusana kasita guziyitirirako ennyo naddala nga tezinnaweza myezi nga mukaaga olwo omanya zifudde. Okutta obuwuka Weetaaga okuzifuuyira n’eddagala eritta obuwuka, kozesa eddagala nga ‘Dythane M45’ nga otabuddemu ‘Thiovit’, lino liziyambako ku kawuka akazikaza ebikoola. Singa ebiseera biba byankuba fuuyira buli wiiki. Kasita guba musana osobola okuyisaawo wiiki bbiri oba ssatu. Entangawuzi zirina akatale naddala mu Owino ne Nakasero\nn’obutale obulala mu Kampala.\nWaliwo n’abasuubuzi abava e Kenya abazitwala. Abakola ebyokunywa nga bbiya, sooda n’ebirala nabo bazigula okusobola okwongera obuka mu byokunywa byabwe. Wano mu Uganda basinga kuzirima mu Mpigi, Butambala, Bugerere ne Kayunga.


Bukedde Online - Abazigu balumbye amakolero ne batema abantu n'okutwala emmundu\nAbazigu balumbye amakolero ne batema abantu n'okutwala emmundu\nAbeebijambiya abaalumbye omugagga w'e Nansana babakutte\nAbazigu balumbye amakolero ne batema abantu n’okutwala emmundu\nPoliisi ng’ekuuma ekifo ky’Abachina kye baalumbye ne babba.\nABABBI baazinze mu kiro ekkolero ly’Abachina e Jjeza ku lw’e Mityana , basibye abaserikale ba poliisi abakuumawo ku miguwa. Batutte emmundu z’abaserikale, ssente enkalu n’emmotoka empya.\nZaabadde zikunukkiriza okuwera ssaawa 7:00 mu kiro ekyakeesezza Olwokutaano, omuserikale eyabadde akuuma ku kkolero lya Sino Plywood e Jjeza mu ggombolola y’e Muduuma e Mpigi, n’alengera omuntu abuuka ekikomera ye n’alowooza nti, yabadde omu ku bakozi abakola ekiro.\nOmusajja yatambudde butereevu ng’agenda awali omuserikale olwatuuseewo n’amusongamu emmundu n’amulagira amuwe eyiye era yakikoze. Olwamaze okuwaayo emmundu, ababbi abalala ne bayingira ne basiba omuserikale ku miguwa ne bamulagira abatwale awali munne gw’akuuma naye.\nYabakulembedde ne batuuka awali munne era naye olwatuseewo ne bamusongamu emmundu ne bamulagira aweeyo eyiye. Olwo naye ne bamulijja emiguwa, ekyazzeeko kugenda nga bakonkona ku nnyumba omusula Abachina omu kw’omu nga buli aggulawo bamusiba ku miguwa ne bamukuba n’okumulagira okuwaayo ssente. Bwe baamaze okuzikuhhaanya ne baggulawo ggalagi ne baggyamu emmotoka Harrier Abachina gye babadde baakagula.\nOlwamaze okukuhhaanya omunyago ne badda ku mabbali ne bagabana kyokka ku nnyumba kwe baabadde nga tebaagikonkonye era muno mwe mwabadde omukozi eyabadde asigaddemu n’awulira nga bagamba nti, “ggwe Brian egyo emitwalo 30 gikumala.” Poliisi bwe yatuuse mu kifo kino, yasanze basuddewo emmundu emu ng’endala baagitutte.\nKu Lwokutaano ku makya poliisi yasazeeko ekifo n’egaana abantu baabulijjookuyingirayo ne bw’abeera nga mukozi wa kkampuni. Wano abantu we baasongedde olunwe mu Crime Preventer gwe babadde bamanyi nti ye Brian era poliisi yamukutte n’emuggalira e Mpigi.\nEkkolero lino, minisita w’amakolero n’obusuubuzi Amelia Kyambadde, yaliggulawo mu 2015 era lirina abakozi abawera n’okuwa abaana b’omu kitundu emirimu.\nAB’EBIJAMBIYA E MUKONO BALUMBYE EKKOLERO LY’ABACHINA EDDALA Omukozi ku Hongland Ltd. e Bamutakudde mu Ggombolola y’e Kyampisi e Mukono, yategeezezza nti baabadde beebase ne beekanga ekitangaala ekyaka ng’ekimyanso nga kibaase mu amaaso.\nOlwasitudde omutwe, omusajja n’abalagira okuwaayo ssente ze balina oba ssi ekyo ejjambiya eboogerere ku mubiri. Baalajanye okuyita omukuumi Yusufu Eleni abataase, baakitegedde luvannyuma nti abatemu gwe baasookeddeko ne bamutemaatema ebijambiya ne bamuleka ng’ataawa.\nAbaabadde bakyesisiggiriza baalabye abasajja bangi nga buli omu yeeswanta n’ejjambiya kwekukunulayo ssente gye baabadde bazikukulidde. Ababbi baabalagidde nti obusente bwe babawadde tebumala babongerezeeko buli omu essimu gy’alina ne kompyuta ekika kya laptop ze baabadde nazo.\nByabaddewo mu kiro ekyakeesezza Olwokuna era baagenze okubalamu ng’ababbi batutte ssente eza Uganda eziri mu bukadde 140 ne doola ze bataategedde muwendo. Baasookedde mu nnyumba z’abakozi ne badda mu z’Abachina abaasoose okwesisiggiriza abasajja ne bawagala ku bijambiya olwo ne batandika okusikayo obubookisi omwabadde ssente ezaabadde zisigaddewo nga bamaze okusasula abakozi.\nBaabatutteko essimu ne laptop nga buli gwe bagiggyako basooka kumulagira kuteekamu ‘password’. Aduumira poliisi y’e Naggalama Grace Nyangoma ng’ali wamu n’akulira okubuuliriza ku misango Sampson Higenyi, baakulembeddemu abaserikale okutuuka mu kifo awaabadde obunyazi buno. Poliisi yazudde ejjambiya ssatu ababbi ze baasudde, emmotoka ekika kya Nissan gye baabadde babbye, baagisudde mu kkubo oluvannyuma lw’okwabika omupiira.\nOmuyindi eyaggya mu muntu ensigo kkooti egaanyi okumuddiza paasipooti ye\nAmerika eyongedde okulabula Uganda ku batujju: beeswanta\nOmuyizi wa Yunivasite akwatiddwa lwa kusaasaanya mawulire makyamu ku butujju


Bukedde Online - Nnamwandu w'omusuubuzi eyatemuddwa alaajanye: 'Munsumulule nziike baze'\nOmuyizi eyabuze atadde abazadde ku bunkenke\nMunna NRM Wanyoto akubye akakiiko k'ebyokulonda mu mbuga\nBassentebe mulemere ku mazima - Akulira abakozi mu Wakiso\nNnamwandu w'omusuubuzi eyatemuddwa alaajanye: 'Munsumulule nziike baze'\nTrump alumbye eyamuyise omufere n'amulangira\nOmusamize agaba enzaalo afudde ne bayiwa a...\nAdded 4th March 2016\nMunsumulule nziike baze. Katonda alaba sirina musango. Abaana bange mbaleka ntya okuziika kitaabwe nga nze siriiwo?\nNNAMWANDU w’omusuubuzi eyatemuddwa e Busega alaajanidde mu kaduukulu ka poliisi: Munsumulule nziike baze. Katonda alaba sirina musango. Abaana bange mbaleka ntya okuziika kitaabwe nga nze siriiwo?\nOkulaajana kuno tekwamuyambye era omuserikale eyabadde okumpi bakira amutunuulira kyamuli era abantu bwe baamubuuzizza lwaki taba wa kisa eri omukyala n’agamba nti akolera ku biragiro bya bakama be.\nKaitesi baamugguddeko gwa butemu nga poliisi emuteebereza okwekobaana n’abantu abalala ne batta bba.\nAvunaanibwa ne Asafu Majanti, akulira ebyokwerinda ku kyalo mu Kibumbiro Zooni B,e Busega, ng’ono naye poliisi eteebereza nti bwe baabadde mu lukwe lw’okutemula Didas\nTukundane, abatemu gwe baasindiridde amasasi 8 ne bamutta wamu n’abakozi be babiri ku geeti y’amaka ge e Busega ku ssaawa 4:00 ez’ekiro ku Lwokubiri.\nAkulira okunoonyereza ku buzzi bw’emisango ku poliisi e Katwe, Benon Ayebare, yagambye nti nnamwandu Kaitesi ne Majanti, abaakwatiddwa ku Lwokusatu, bagguddwaako omusango gwa butemu ku ffayiro eyatuumiddwa ‘Nateete CRB320/2016’.\nYagambye nti bye baakazuula ku butemu buno biraga nti nnamwandu yandiba n’akakwate kanene ku kutemula bba bw’oba ogoberedde entambula ye ku Lwokubiri ng’ava ku dduuka mwe baabadde bakola ne bba, bwe yamwawukanyeeko ye n’amusooka awaka ate oluvannyuma lw’okukubibwa amasasi n’afuna obuvumu obugezaako okumutwala mu ddwaaliro.\n“Tukyanoonyereza ku butemu buno era tusuubira nti nnamwandu n’owadifensi baali mu lukwe. Bajja kutuyamba okufuna abeenyigira mu ttemu lino era essaawa yonna bano tubasindika mu kkooti bavunaanibwe,” Ayebare bwe yategeezezza.\nTukundane, abadde nnyini dduuka lya Tina Traders ku kizimbe kya Kasajja ku Kafumbe Mukasa Road mu Kisenyi, yattiddwa wamu n’abakozi be, Lauben Niwamanya ne Justus Muhereza bwe baabadde batuuse ku ggeeti nga tebannava mu mmotoka ye (Tukundane) Noah UAT 210H.\nOluvannyuma lw’abatemu okumukuba amasasi, kigambibwa nti baliraanwa baawulidde pikipiki esimbula kyokka nga tewali kintu kyonna kye baatutte ekirowoozesa nti abatemu tebaalina kigendererwa kya kubba wabula bajjirira bulamu bwe.\nNnamwandu Christine Keitesi (ku kkono) eyakwatiddwa ku kufa kwa bba Didas Tukundane.\nFAAZA AVUMIRIDDE POLIISI:\nMu Mmisa eyasomeddwa mu Klezia ya Mt. Carmel mu kigo ky’e Busega eggulo (Lwakuna), Fr. Joseph Kimbugwe yavumiridde poliisi olw’okukwata n’okuggalira nnamwandu mu kaseera mpawekaaga nga bba yaakatemulwa.\nYagambye nti okukwata nnamwandu kyakoleddwa mu kupapa wakati mu nfa ey’entiisa eyabaddewo n’atya nti kiyinza n’o kwongera okukutulakutula mu famire. “Poliisi yapapye naye kye mbasaba mmwe abooluganda n’emikwano gya famire eno, obutayanguyiriza kwogera bigambo bireetawo njawukana na njatika mu baana nammwe kennyini,” bwe yabakubirizza.\nYasabye abooluganda n’abeemikwano okwekwasa Katonda. “Mulina okumanya nti buli muntu Omukama yamutegekera enfa ye n’akaseera ak’okufa,” Fr. Kimbugwe nga ye Bwanamukulu w’ekigo kino bwe yategeezezza abantu abangi abazze mu mmisa.\nYayongeddeko nti, “Abatemu bwe baba basse Tukundane olwa ssente, balina okumanya nti ssente eziva mu kuyiwa omusaayi zibeerako ekikolimo. N’ebizimbe by’abagagga ebimu ebigwira abantu ne bibatta, ebiseera ebimu ssente zaabwe ziba zaava mu makubo ga kuyiwa musaayi.”\nYe Apollo Turyaheebwa, muganda w’omugenzi, yasabye poliisi ekkirize nnamwandu okugenda okuziika ku bba n’agattako nti, “Twagenze e Katwe ne tugisaba emuyimbule n’egaana kyokka yandibuulirizza oluvannyuma ng’amaze okuziika bba.”\nYagasseeko nti, “Ebbanga Christine ly’amaze ne muganda waffe ddene era tetuyinza kukimussaako nti yabadde mu lukwe olumutemula. Nsaba bonna abalina kye bamanyi ku butemu buno banneegatteko okuzuula abatemu.”\nYagambye nti yawulidde n’aboogera nti osanga omugenzi yattiddwa lwa mabanja n’amuyita wolokoso.\nYasabye bakoddomi be (abooludda lwa nnamwandu) okuba abagumu era basigale bumu mu kukuza abaana n’okunoonya abatemu.\nTukundane, eyalese abaana abana ng’abasatu ba Christine, aziikibwa leero (Lwakutaano) e Kyehande-Ndeije mu disitulikiti y’e Rwampara.\nOlutalo nga KCCA egoba abafumbira mu ppaaka\nOlutalo nga KCCA egoba abafumbira emmere mu ppaaka enkadde\nAbasawo bawera kuddamu kwekalakaasa singa Gav't tetuukiriza bweyamo ku misaala n'ensako\nUganda emalidde mu kya 70 mu za Olympics w''abato\nGimugu asuubizza ab'ebikonde ekyapa\nTtiimu ya All Africa Games egenze Congo Brazzaville.\nOmuyizi eyabuze atadde abaz...\nOmuvubuka ow’emyaka 17 eyavudde e Mukono okunona densite ye ku ssomero n’abulira mu kkubo atadde bazadde be ku...\nMunna NRM Wanyoto akubye ak...\nMunna NRM eyawangulwa ku kifo ky’omubaka omukyala owa Mbale City, Lydia Wanyoto addukidde mu kkooti Enkulu e Mbale...\nBassentebe mulemere ku mazi...\nBassentebe b’ebyalo ku mitendera gya LC1 ne LC11 mu Town Council y’e Kasangati mu Wakiso Disitulikiti bakubiriziddwa...


“Afande amazima difensi atumazeeko emirembe buli kiseera atuwendulira obuserikale ne butuyoola kale eky’okulumba okuwolera si kyegaana naye nabadde sigenda kumutta obuzibu bwe nakoze kulumba maka ge ekiro. Ky’alina okumanya nti e Luzira bansibiddeyo nnyo sirina kye ntyayo ate nja kuvaayo nzire ku kyalo ”Kabuuma bwe yeeweredde Muwanga.\nJohn Kalyowa yategeezezza nti Kabuuma okulumba amaka ga Muwanga yabadde amaliridde okumutta kuba yabadde n’ebissi era ekyayambye Muwanga teyabaddemu mu nju yabadde n’abaserikale nga balawuna ekitundu.\nYagambye nti Kabuuma yasoose najja ku ssaawa 5:00 ez’ekiro n’abuuza abaana kitaabwe gyali ne bamuddamu nti tebamanyi gy’alaze naddayo\nYagasseeko nti Muwanga yazzeeyo ku ssaawa 9:00 ez’ekiro abatuuze ne bamutaayiizza ne bayita poliisi n’emukwata.\nUmar Muwanga gwe baalumbye yagambye nti Kabuuma mwana nzaalwa ya mu kitundu ng’azze yeenyigira mu bumenyi bw’amateeka obw’enjawulo n’atwalibwa mu kkooti n’avunaanibwa wabula olukomawo n’atandikira we yakoma.\nYagasseeko nti ekiro basalako enguudo okuli olwa Binaisa, Bombo Road, Mawanda Road ne bakuba abantu ng’abamu bambala engoye ezisoba ssatu n’ekigendererwa ky’okukyusa nga bamaze okubba.


Oli muyala? Ssi Njala ya Mmere, naye olina enjala yekyo ekisiinga mu bulamu? Waliwo ekintu muggwe munda kyotakkuta? Bwekiba nga bwekityo bwekiri, Yesu lyekkubo! " Yesu n'abagamba nti Nze mmere ey'obulamu: ajja gye ndi enjala terimuluma, anzikiriza ennyonta terimuluma n'akatono'(Yokaana 6:35).\nOsobeddwa? Olemeddwa okufuna ekkubo oba omulamwa mu bulamu? Olabanga nga omuntu ajjeeko amatala nga swikyi(Soma switch) egazaako ekubuzze? Bwekiba bwekitwo, Yesu Ly'ekkubo, "Awo Yesu n'ayogera nabo nate, n'agamba nti Nze musana gw'ensi: angoberera taatambulirenga mu kizikiza, naye anaabanga n'omusana ogw'obulamu".\nOwulira nga aggaliddwa wabweru w'obulamu? Ogezezaako enjijji nnyinji, naye nga buli lujji emabegga waalwo teri kiliyo era nga tebiteteggereka? Onoonya omulyaango ogukuyiingiza mu bulamu obujjudde? Bwekkiba kyekyo, Yesu lyekkubo.Yesu agaamba,"Nze mulyaango: omuntu bw'ayingirira mu nze alirokoka, aliyingira, alifuluma, aliraba eddundiro".\nAbantu bakuyiwa? Enkolagana n'emikwaano olaba nga nkalu era temuli makulu? Olabanga buli muntu agezaako kukozessa olw'ebigendererwa bye? Bwekiba bwekityo, Yesu ly'ekkubo! Yesu yagamba nti," Nze musumba omulungi: omusumba omulungi awaayo obulamu bwe olw'endiga..nze musumba omulungi: era ntegeera ezange, n'ezange zintegeera,( Yokaana 10:11,14).\nWebuuza kki ekituukawo ng'obulamu buno buwedde? Okooye okubeera mu bulamu n'ebintu ebivunda, era ebittalagga? Ebiseera ebimu obusabusa oba obulamu bulina amakulu ggona? Oyagala okusigala ngoli mulamu bwoffa? Bwekiba bwekityo, Yesu ;ly'ekkubo,"Yesu n'amugamba nti Nze kuzuukira, n'obulamu: akkiriza nze, newakubadde ng'afudde, aliba mulamu."\nEkkubo lyeliluwa? Amazima gegaliwa? Obulamu bwebuliwa? Yesu yaddamu nti,"Yesu n'amugamba nti Nze kkubo, n'amazima n'obulamu: tewali ajja eri Kitange, wabula ng'ayita mu nze."\nEnjala gyowulira ya mwooyo, era esobola kukusibwa na Yesu. Yesu Yekka yasobola okujjawo ekizikizza. Yesu lwelugyi olukutwaala mu bulamu obw'okukkusibwa. Yesu ye Mukwaano era Omusumba gwobadde ononya. Yesu bwebulamu—mu nsi eno n'egya. Yesu, ly'ekkubo elyobulokozi.\nEnsonga lwaki olina enjala, ensonga lwaki owulira ng'abuze mu kkizikiza, ensonga lwaki tosobodde kuffuna makulu mu bulamu, eri nti, oyawukannye nne Katonda wo. Bayibuli etugamba nti twononye, era twawukanye ne Katonda (Omubuliizi 7:20); (Abaruumi 3:23). Obukalu bwowulira mu mutima ggwo bwakuba Katonda tali mutima gwo. Twatondebwa okubeera n'enkolagana ne Katonda. Olw'ebibi byaffe twayawukanna n'enkolaggana eyo. Ekisiinga okuba ekibi ennyo, ekibi kyaffe kigya kutuletera okwawuukana ne Katonda emirembe gyona. Mu bulamu bunno, nno bujja.(Abaruumi 6:23; Yokaana 3:36).\nEkizibu kino kisobola kitya okuterezebwa? Yesu ly'ekkubo! Yesu yattika ebibi byaffe(2 Abakolinso 5:21). Yesu yaffa mu kiffo kyaffe. (Abaruumi 5:8), nasasulira ekibonerezo ekyaali kitugwaana. Ennaku sattu bwezaayiitawo, Yesu nazuukira okuva mu baffu, okulangirira obuwanguzi eri ekibi n'okuffa.(Abaruumi 6:4-5). Lwaki yakikola? Yesu yaddamu ekibuuzo ekyo yye yenyini. "Tewali alina kwagala kunene okusinga kuno omuntu okuwayo obulamu bwe olwa mikwano gye."(Yokaana 15:13). Yesu yaffa ffe tusobole okubeera abalamu. Bwetuteeka okukiriza mu Yesu, netukkiriza okuffa kwe ng'okwasasula okw'ebibi byaffe, ebibi byaffe bisonyiyibwa era nebitunaaziibwaako. Enjala eyomwoyo yona olwo nekusibwa. Amataala agaazikkira olwo negaddizibwako. Netulyooka tubeera n'obulamu obw'obuwanguzi obujjudde. Olwo netusobola nokumanya mukwano gwaffe owamazima era omusumba omulungi. Awo tusobola okumanya nobukakaffu nnti tulina obulamu bwetunaaffa—obulamu obw'okuzuukira mu Ggulu emirembe gyonna ne Yesu!\n"Kubanga Katonda bwe yayagala, ensi bw'ati, n'okuwayo n'awayo Omwana we eyazaalibwa omu yekka buli muntu yenna amukkiriza aleme okubula, naye abeere n'obulamu obutaggwaawo" (Yokaana 3:16).


Bukedde Online - Nkole ntya okumusanyusa?\nNkole ntya okumusanyusa?\nFrida awera kutta Oranda\nAdded 21st February 2011\nSSENGA gyebaleko, omusajja yaηηambye nti simusanyusa mu buliri. Kati nkole ntya? Mbadde bulungi era nga mbeera n’abasajja naye teri yali akiηηambye.\nMicheal Ezra wiiki ewedde poliisi yamuyoola nâ€™emukunguzza okutuuka mu kkooti gye yaggulirwako omusango gwâ€™okugaba ceeke yâ€™ekikwangala ya doola za Amerika 200,000.\nMunnamateeka wa Ezra, Mw. Christopher Kenyariri ye yasabye kkooti omuntu we okweyimirirwa nâ€™agitegeeza nti muntu wa buvunaanyizibwa atayinza kudduka singa anaaba yeetaagibwa.\nOmulamuzi Martin Muya yayagadde okumanya oba Ezra alinawo ku kantu konna mu ggwanga lya Kenya kkooti kweyinza okusinziira okumwesiga emukkirize yeeyimirirwe.\nWano munnamateeka wa Ezra yasituse mangu nâ€™ategeeza omulamuzi nti omuntuwe mugagga ekimala nti mu bimu ku byâ€™obugaggabwe mwe muli amayumba mu kitundu kye Nyari mu kibuga Nairobi ate ngâ€™alina ne bizinensi ezâ€™enjawulo mu Kenya era nga musuubuzi ali ku ddaala lyâ€™ensi yonna.\nOluvannyuma lwâ€™omulamuzi okuwuliriza bino yakkirizza Ezra okweyimirirwa nâ€™amulagira okudda mu kkooti nga MarchÂ 7.\nOmu ku baabaddewo nga Ezra afuluma ekkomera, ye mukyalawe Grace Mulyowa eyategeezezza nti bukya bba akwatibwa abadde takyebaka.\nâ€˜Luno sirirwerabiraâ€™ Mukyala Ezra bwe yategeezezza wabweru wa kkooti amangu ddala bba yakateebwa.\nWabula Ezra yabadde afuluma ekkomera e Kenya, ate mu Kampala bannanyini woteeri emu ne bagenda mu kkooti nebamuwaabira omusango gwâ€™obutabasasula ensimbi zaabwe eziwerera ddaka doola za Amerika 6000 zeyasulira natasasula,\nBannanyini woteeri eyitibwa Khalifa beebaatutte Ezra mu kkooti nga bagamba nti wakati wa June ne September omwaka oguwedde yasula mu woteeri eno nâ€™abawa ceeke eriko nnamba 002165 nga yali ya banka ya DFCU kyokka nâ€™ebuuka.\nBannyini woteeri eno baalopye nga bayita mu kkampuni eyitibwa Benzina (U)Â Ltd era nga baayise mu bannamateeka baabwe aba M/S Muwema &Mugerwa Advocates.\nEzra era alina emisango emirala egiwerako egimuvunaanibwa mu Uganda nga gyonna gyekuusa ku byâ€™amabanja nga mu bamubanja kuliko nâ€™abekitongole kya URA nga waliwo ne kkampuni ya MITTCOÂ International gye yawa ceeke eyâ€™ekikwangala nâ€™ebuuka.\nAlumirizza bba okuba omwenzi n'amwokera mu nnyumba\nAyokezza abaana ba muggya we omu n'afa\nâ€˜Namwandu atuttidde omwanaâ€™


Ebyo buwangwa – Page 3 – ababaka\nHome Topic Ebyo buwangwaPage 3\nHome › Forums › Ababaka Discussions for Unity and Peace › Olulimi Oluganda / Luganda Language › Ebyo buwangwa\nTagged: free dating site #201\nThis topic has 9 voices and 41 replies.\nAugust 4, 2010 at 9:53 am #26871\nMukasa, Muwakanya 04, 2010\nEkibira Kyebango –\nNalwemaanya ekyabalangira ba Kibooli\nAbalangira bano basibuka butereevu mu Ssekabaka Kikulwe e Kaaliiti era ng’obutaka bwabwe buli Bunyiri mu Kyaggwe. Bano bazzukulu ba Kiggala e Ddambwe, Ssekabaka Ssekamaanya, Ssuuna II e Wamala wamu ne Kibooli e Bunyiri.\nAbalangira bano baasenga ku kyalo Bunyiri ku mulembe gwa Ssekabaka Muteesa II eyasaba omwami Kitaamirike eyalina obwaguuga bw’ettaka aweeko abalangira bano n’abambejja yiika abiri era n’akikola.\nAbalangira n’abambejja bano ku ttaka kuno baalinako olubiri era kwe kugalamidde abalangira abakulu okuli Kiggwe Kibooli I, Semiyoni Kibooli II ne M. Junju Kibooli III n’abalala.\nKu ttaka kuno era kuliko ekibira Kyebango nga kino kye kirimu omusambwa Kyebango nga guno mukazi era nga gutuula mu jjinja eddene erisangibwa mu kibira kino, nga libikkibwako embugo bbiri.\nKineene-Basinga omusambwa omusajja nagwo gusimbye amakanda mu jjinja eryamerako omuti kungulu wamu n’omusambwa Kyewaggula nga guno gwasimba amakanda mu muti ogusangibwa mu kibira era nga guno Ssekabaka Kikulwe bwe yawaŋŋangusibwa okuva e Bunyiri, gwasiguka ne gugwa wansi we gwali ne wavaayo amayinja asatu.\nMu kibira muno mulimu engo era nga eno bwe waba nga wanaabaawo omutuuze anaafa etambula ekyalo ng’ekaaba.\nKu kibanja kye kimu kuliko omuti omukookoowe ogwogerwako nti lumu gwagwa mu luguudo ate ne gusituka gwokka ne guddamu okwesimba n’okutojjera.\nEkibira kino kirina amateeka abantu b’omu kitundu kino ge balina okugoberera okwewala okunyiiza emisambwa egikirimu okuli; obutatyabamu nku, obutafuuyisaawo musulo, abatali bambejja oba balangira tebakiyingira, omusajja n’omukazi temuyimirirawo wadde okuyitawo nga mwekutte wamu n’obutatwalayo byawongo.\nEkibira kino tekirina bukwakkulizo bwa maanyi ku abo abagenda okusabayo emikisa anti bw’oba oyingira engatto ozireka ku mulyango, oludda lw’oyingirirako si lw’ofulumirako, ogenda n’okuma ekyoto n’osaba emikisa bw’omala n’osaba ky’oyagala oluvannyuma ng’omaze okufuna kye wasaba ng’oddayo weebaza.\nOkugusanyusa batwala ennyama, omwenge wamu n’okukuba eŋŋoma ne babinuka.\nMu kiseera kino bbugwe eyali ku mbuga eno tekyaliwo ate nga n’ettaka ezaali yiika abiri kati tezikyawera naye ng’abalangira n’abambejja ekitundu ekyasigalawo baasobola okukisasula ne beegula era nga mu kiseera kye kimu bali mu kugezaako kuzzaawo ennyumba ku biggya by’abalangira abakulu ba Kibooli abaakagalamizibwa mu kifo kino.\nOmu ku baami abalabirira ekifo kino ataayagadde kumwatuukiriza mannya yategeezezza Eddoboozi nti mu kiseera kino obumu ku bulombolombo bw’ekitundu kino abantu bagenze babumenya, ekireetedde n’abambejja b’olulyo luno okulemwa okufuna obufumbo kyokka nga mu biseera biri ng’obulombolombo bukyagobererwa, abambejja baafunanga emikisa mu buli kimu nti era waaliwo n’ekiseera nga balina n’ababakwatirako engoye nga batambula.\nYagasseeko nti waliwo n’abo abaagala okusaanyaawo ekibira kino nga bagezaako okugula ettaka kwe kiri naye mbu buli akyesimbako alemererwa n’adduka olwamaanyi g’emisambwa egiri mu kitundu kino.\nMuwakanya 3, 2010\nAugust 28, 2010 at 1:45 am #26961\nEkikolwa kyonna ekikolebwa nga kiswaza enju oba ekika kyonna gaba mawemuukirano! Omulenzi bw’asooberera nnyazaala we, omusajja bwe yeerigomba n’omwana gw’azaala n’ebikolwa ebiringa ebyo, gaba mawemuukirano.\nEbikolwa ng’ebyo byabanga bya bbalirirwe. Amawemuukirano\nagaasinganga okulabika gaabanga ga muwala asobye n’azaalira ku luggya.\nOmwana owoobulenzi yasobolanga okuzaalira ku luggya era gano tegaabanga mawemuukirano, naye kyabanga kivve omwana omuwala okwemakula ng’ali ku luggya, n’atuuka n’okuzaala. Yasuubirwanga okufumbirwa nga mbeerera.\nAfunye olubuto yabanga mu buzibu, yayisibwanga ng’ekyonziira ng’alagibwa obukambwe obw’ekitalo, naddala okuva eri kitaawe. Ne nnyina naye yabanga amutadde mu buzibu, anti kyalowoozebwanga nti nnyina mugayaavu, takuzizza mwana we bulungi era yayisibwangamu amaaso ku kyalo ne mu kika gye yazaala omwana oyo.\nAbazadde baayinzanga okumugoba awaka n’agenda atyo oba baayinzanga okumuzimbira akasiisira ekibanja gye kikoma mwe yasulanga yekka. Omulyango gw’akasiisira gwatunulanga bbali ku nsiko era n’emmere yafumbanga yiye yekka nga takkirizibwa kuyingira mu nju ya bazadde be wadde okusala mu luggya.\nAte oyo eyagobwanga awaka yasobolanga okugenda wa jjajja we azaala kitaawe oba nnyina n’abeera eyo. Kyabanga kizira bakadde be okuddmu okumulaba ng’emikolo gy’okumala amawemuukirano teginnaggwa.\nWaabangawo omukolo ogukolebwa ogwamalangawo amawemuukirano gano. Omulenzi eyabanga asobezza omuwala ono, yasitukanga ng’awererwako baganda be oba jjajja we, ne bagenda mu maka gye bazaala omuwala.\nBaatwalanga embuzi enkazi n’ekita ky’omwenge ne beeyanjula mu bakadde b’omuwala. Omukolo gwabanga mutonotono, nga kubaako bakojja,\nbamaama, bassenga, bataata ne bajjajja. Embuzi ereeteddwa bagisalirawo era eriibwa ba mu nju bokka, nga temuli munnyo. Bafumbirako obutiko obubaala, nga bulimu omuzigo omuganda. Bafumbirako ettooke erya nakabululu. Omulenzi yayinzanga okuwasa omuwala oba obutamuwasa.\nOmuwala bwe yazaalanga ng’amawemuukirano tebannagamala, nnyina ne kitaawe, tebaakwatanga ku mwana, okutuusa nga giwedde. Baganda b’omuwala bakkirizibwanga okukwata ku mwana. Singa omuwala yafanga ng’emikolo teginnaggwa, teyaziikibwanga ku biggya, baamuziikanga bbali ku kibanja kya kitaawe.\nOlw’okuboolwa n’obuswavu obwavanga mu mawemuukirano, abaana aboobuwala beewalanga obwenzi, era ne bakuzibwa nga beesimbu ne bwe baafumbirwanga tebaabanga beemakuze nga bwe guli ennaku zino.\nMay 23, 2011 at 9:01 am #27644\nJune 26, 2011 at 6:09 am #27673\nOkuyigga mu Buganda\nTuesday, 21 June 2011 05:45\n•Abamu baakinyumirwanga ng’omuzannyo kyokka nga kyabuwangwa\n•Kati kyafuuka lugero anti ebibira byonna gavumenti n’abantu ba bulijjo babisaanyizzaawo.\nNazzikuno nga bajjajjaffe beenyigira mu mulimu gw’okuyigga era ng’emu ku nsonga ebakozesa kino kwe kulwanyisa amaluma.\nKyokka wadde ng’abamu baakikolanga kufuna nva, waliwo abaanyumirwanga obunyumirwa okugukola.\nAbandi baabeerangako empewo ezibasindika okuyigga, kwe kugamba nga bakongojja lubaale Ddungu.\nEzimu ku nsolo abayizzi ze bettaniranga ennyo okuyigga mwalingamu; engabi, embizzi z’omu nsiko, ensama, empeewo, emisu, kuno kwe bassanga ensolo endala zonna ezaaboonooneranga ebirime wamu n’okubaliira ensolo ez’awaka nga; enkoko, embuzi n’endiga.\nEbimu ku bintu abayizzi bye bataalekanga mabega nga bagenda okukola omulimu guno mwe mwalinga; amafumu, entuula, engoye, ebitimba, amalenge, eŋŋwanyu wamu n’emiguwa.\nOkuyigga kwatandikanga n’omuzizi eyakeeranga n’agenda agoberera ebigere by’ensolo okutuusa lwe bimusuula ku muwazi oba omulyango oguyingira mu kisaka ensolo we yawummulidde oba we yasuze.\nOkusinziira ku bumanyirivu bwe baalinanga, abayizzi baasobolanga okumanya nti bino ebigere bya nsolo nnene oba bya kasolo katono.\nBwe yatuukanga wano ng’afuba okwetegereza okukakasa nti ddala ensolo bwe yayingidde ekisaka teyafulumye era nsinga baba bagizinduukirizza, eyinza kuddukira oba kufulumira ku ludda ki.\nBino byonna nga biwedde, omuzizi addaayo mu bayizzi banne ne balagaana essaawa entuufu ey’okugenda okuyiggirako era bw’etuuka nga babagalira ebitimba,` emiguwa, amafumu, madongo nazo nga zigoberera, obulenzi obuto obwakubiriranga ensiko.\nBuli agendera mu kibinja okuyigga abeera alina omulimu ogwenjawulo gw’agenderedde okukola, nga muno mubeeramu aduumira embwa era nga yakwata n’ebide wamu n’abemiguwa era nga mu lugendo luno, omuzizi ye yakulemberanga okubatuusa ku kizigo.\nOlwabatuusangawo ng’abalaga oludda olutuufu olwokutegako ebitimba era baafubanga nnyo okulaba nga babitega bulungi obutalekaamu mpungu ensolo w’eyinza okuwaguliza n’ebaddukako.\nNga bamaze okwetegeka obulungi, baatandikanga okwasira embwa era omugoberezi baamulagiranga nti “ta embwa” era nga bino byonna bigenda okumulagirwa ng’amaze okuzisibamu ebidde, n’aziwereekerezaako ebigambo nti “ayi lya, kwata omulye, kafe kabule, omusulo w’eyise gutonnya, abaana mukube nnyo” n’ebirala lutotto.\nOkuleekaana kw’abayizzi wamu n’ebidde by’embwa bwe biyitirira okuvuga, ensolo efuna okutaataaganyizibwa era ekiddirira kwagala kudduka kuva mu kisaka, ng’edda awali akasiriikiriro. Eno ye yabeeranga ekitimba ekyagikwatanga ng’egezaako okwemulula edduke.\nEnsolo bwe yafulumanga ekisaka n’etagwa butereevu mu kitimba, ng’omuyizzi agiri okumpi agikasukira ejjinja gamba okugibaguliza era bwe yayoolanga ekitimba, ng’akiri okumpi agifumita effumu ng’alayira nti, “Ku lwa Kabaka” ate owookubiri ng’alayira nti, “ku lw’ebikya” ate agifumita eryokusatu omussi alayira nti “ku lw’amayiŋŋanyi”.\nAbasigadde babeera “bagoba” era mu kugabana ennyama bafuna ntono ddala.\nBino byonna nga biwedde, abayizzi baabaaganga ensolo ne bagigabana era eyasookanga okugifumita ng’agabana omukono n’okugulu singa y’abeera nannyini kitimba.\nWabula bw’aba si ye nannyini kitimba, yatwalanga mukono nannyini kitimba n’atwala okugulu. Owookubiri okugifumita baamuwanga ensikya yonna ate owookusatu yatwalanga embiriizi z’oludda ate endala ne ziweebwa ow’embwa.\nOkugulu okulala kwabanga kwa muzizi, okulala kwa bagoba ate nga nannyini ttaka okwayiggiddwa ensolo afuna kigongo.\nOmulimu oba omuzannyo guno bajjajjaffe basobola okugwetabamu obulungi wamu n’okugunyumira kuba amaka g’ebisolo mwe byeyagaliranga, okuzaala wamu n’okukulira gamba ebibira baabikuumanga bulungi awatali kubisaanyaawo, olwo ne babifunamu emigaso kafukunya omuli; okuggyamu eddagala, enku, okukuuma obutonde bw’ensi nga n’okusaggulamu ensolo mw’okutwalidde\nJuly 9, 2011 at 9:48 am #27684\nEngoma za Buganda\nNAKAWOMBE , KYAWAKATI , ENTEMYO , ENTANGA , OKUNAGA , OKUKONERA, OKWAWULA ,ENTEENGA , ENTAALA\nAugust 15, 2011 at 12:10 pm #27704\nSeptember 2, 2011 at 1:16 am #27710\n.Okusaanyaawo ebibira kuba kusaanyaawo byabuwangwa\nTuesday, 30 August 2011 07:33\nBuli kintu Katonda kye yatonda wansi w’enjuba omuli; emigga, ensozi, ennyanja ebibira n’ebirala, omuganda yabisanga nga bya mugaso nnyo gy’ali naddala ku ludda lw’ebyobuwangwa era azze abiwa ekitiibwa ekisaanidde kubanga amanyi bulungi ekyama ekibirimu. Era Abaganda endaba yaabwe ey’ebintu mu ngeri ey’enjawulo mpozzi y’ebawula ku balala ne balabibwa ng’abasukkulumye ku bannaabwe.\nEbintu ebyo ebyogeddwako waggulu biweebwa ekitiibwa olwokuba nti y’ensibuko era eggwanika ly’ebyobuwangwa n’olwekyo ayagala okusaanyaawo ebibira butereevu abeera atema mpagi za byabuwangwa byaffe.\nNga tuzze ku bibira, ennaku zino Pulezidenti w’eggwanga akolerera kubisaanyaawo awatali kuwuliriza kuwabulwa kwonna okuva eri abantu abalala. Ebibira nno ng’oggyeeko okuba nti nsonga nkulu nnyo mu by’obuwangwa byaffe naye ne ku ludda lw’obutonde bw’ensi bikola kinene nnyo mu kukola enkuba eyamba ennyo ebirime byaffe okukula obulungi ne tusola okufuna emmere.\nKuno nno kw’ossa okuyambako okukwata ettaka lireme okukulugguka kugenda mu makubo okutwala ebicaafu mu migga, ensalosalo wamu n’ennyanja zaffe.\nFfe ng’Abaganda ebibira tubirinako akakwate k’amaanyi nnyo nnyini olwensonga nti bitukuumira ebintu nfaafa by’oyinza okulowoozaako kyokka nga byonna tubikozesa ng’obubonero okutambulizibwa ebyobuwangwa byaffe.\nNga tutunuuliridde obukulu bw’ebibira nga Mabira ali ku njegoyego z’okusaanyizibwawo, mmwe mutemwa omuggo ogumanyiddwa nga Ddamula, Kabaka gw’akwasa Katikkiro ng’akabonero akalaga nti amukwasizza obuvunaanyizibwa obwokumulamulirako Obuganda.\nKu ludda olwebika, ebibira g’emaka amakulu ag’emiziro n’obubbiro bwaffe okugeza ebisolo wamu n’omuddo Abaganda bye tweddira era ng’oggyeeko okuba nti ebisolo bino tubyeddira, naye singa ebibira bino bisaanyizibwawo kiba kitegeeza nti ebisolo bino bijja kusenguka oba okujja okulumba abantu ate ng’ebimu bya bulabe, ekiyinza okuvaako okusaanyaawo obulamu bw’abantu n’ebirime.\nNazzikuno ng’Abazungu tebannaleeta nzijanjaba yaabwe ey’ekizungu, bajjajjaffe eddagala lye beeyambisanga okwejjanjaba endwadde ezitali zimu baaliggyanga mu bikoola, ebikuta wamu n’emirandira gy’emiti egitali gimu era weesanga nga ne lye tuyita ezzungu balitabula kuva mu miti gino egibeera mu bibira.\nBw’otunuulira ebyobuvubi nabyo byetooloolera ku bibira kuba emiti egiva mu bibira mwe mubajjibwa amaato wamu n’enkasi ebyeyambisibwa mu kuvuba ate nga guno gumu ku mirimu gy’Abaganda egimanyiddwa obulungi mwe baggya enva. Nabwekityo ebibira tusaana tuleme kubitunuulira ng’emiti egiri awamu wabula tusaana tubitunuulire mu ngeri engazi esingako awo.\nBw’otunuulira ensinza y’Abaganda ey’ennono, weesanga ng’ebintu okwetooloolera ensonga eno omuli; emisambwa, enjazi wamu n’emizimu byonna ensibuko yaabyo eri mu bibira bino.\nN’olwekyo okusaanyaawo ebibira obeera otaataaganya mirembe gya mizimu n’emisambwa ekiyinza okuleeta ebizibu by’otayinza kulowoozaako ggwe akikola olwobutamanya oba ggwe awabulwa kyokka n’ogaana okuwuliriza abalengerera ewala. Mu bitundu ebimu mu Buganda, kizze kiwanuuzibwa nti ebizibu ebibirimu omuli; ekyeya, enjala wamu n’obubenje biva ku nsonga nti ebibira ebibadde mu bisaanyiziddwawo.\nAbantu ba Ssaabasajja, ensonga y’okusaanyaawo mabira tegenderedde kuwa Bayindi mukisa kufuna we balimira wamala, wabula nze ndaba ng’egendereddwamu kusaanyaawo buwangwa bwaffe anti etterekero lyabyo bwe lisaanawo nabyo ebikuumirwamu tebiyinza kusigalawo.\nSeptember 12, 2011 at 9:57 am #27718\nSeptember 12, 2011 at 10:20 am #27719\nTeri muntu Muganda ayinza kugenda kulowooza nti asobola okuzimba akatale mu Lubigi amannya bayinza okugetuuma amaganda naye basooke bebuuze ku batuuze bo mukitundu omwo abazimba ewala webifo nga enzizi ebibira emigga , waliwo abalowooza nti bwayingira mu gwanga lyabanne olwokuba abantu be balina emundu nolweekyo ajja kukola efujjo lyonna lyayagala\nBuganda abantu baayo bagitegeka era nebagikuuma nebaleka buli kimu Katonda weyakitondera nga bakirongoosa bulongoosa, nge nzizi, amakubo, emigga, ebibira oyinza otya okuva ebunayira notandika okussa mu migga gya banno ettaka kubanga oyagala kuzimbamu oba entobazzi? balowooza banyinizo singa baali bagala zizimbibweemu simwebandisanze amayumba gaabwe?\nWaliwo obuwutaavu obwekika ekyawaggulu buli omu aleka gyaava nge byaayo biri nga bwabyagala nagenda ewa banne nalyooka ayonoona ebintu byasanze kinakimu Mukama atusasire tuwone olumbe lwekirago, naye kati nga buli omu bwakikoze ndowooza naffe abaganda tweyiwe mumawanga amalala naffe tukole nga nabo byebakoze ewaffe\nEntobazzi zalekebwaawo kusengejja mazzi kyoova olaba nga bajjajjaffe tebesemberezanga nkwenge, kati okitegeera, oyinza okuddira ebifo ebikungunta amazzi mbu ozimbewo sewage ngeera bwebagenze bazimba obuyu, enzizi abantu kwebajja amazzi gyezifubutukira ,\nMukama kyeyava ayawula mu mawanga kuba yali asobola ensi yonna okugisaamu abantu nga bafanagana naye waliwo beyatonda ndowooza ngakooye nnyo, kuba wewuunya ate bwogenda eka wewunyiza ddala , newebuuza oba omuntu akola ekintu ekyesittaza oba ekyobutemu aba nobwongo bwa muntu.\nOsobola okukola efujjo nomulugube to a certain point kati babadde bayiwa kazambi mu Nalubaale nga ate bwebakaliza ebyenyanja byonna ebirimu, nga sente bazezibika nebabasaako ekkomo kati gyebabitunda bakabatemye nti tebakyabyagala tosobola kugatta bujama namululu\nSeptember 12, 2011 at 10:31 am #27720\nBano bennyini ngogenze gyebava tebayinza kukukkiriza kumala gassa sawege wonna wosanze ewaabwe oba okuzimbayo byoyagala ate oba bamala kutuuza kyaalo okukukkiliza okusenga\nBino byebiritujjukiza Buganda byeyiseemu\nSeptember 12, 2011 at 10:43 am #27721\nOno yemwaami Omuganda ategeera ekigenda mu maaso\nTukwebaza Mayor wa kawempe mw Munyagwa okulaba amazima Lubigi yaliwo okuva edda , bwebatyo bwebasooka okwonoona ebyobuwangwa ebyalimu Embuga ya Bemba Musota nga bajja mbu bazimbamu , ebyo byonna byebagenda bapatiika buli wamu byonna amataba gajja kubitwaala kuba tebagoberera mateeka ga nsi Buganda bannyini byo bo babimanyi era kyebaava bagiberamu nga tebafuna mataba\nAugust 1, 2012 at 7:52 am #28037


Amakula Ga Kulabako – ababaka\nHome Topic Amakula Ga Kulabako\nAmakula Ga Kulabako\nHome › Forums › Culture, Edutainment and Pure Fun › Ennyimba n Emizannyo / Music, theater and movies › Amakula Ga Kulabako\nAugust 28, 2008 at 9:22 am #18912\nWaliwo abangamba nti eno ye film ya Baganda eyasooka. Nnagirabako edda, nga olutambi lusiiwufu naye nga abazannyi balungi nnyo. Amannya nzijukira Kawalya yekka. Ennyimba zzo zikyaliwo nabuli kati. Tujejjukanye — yali egenda etya? Omwana w’omukopi yayagala Omumbejja nebigenda bitya?\nAugust 28, 2008 at 6:20 pm #19472\nNange nzijukira ngirina awantu naye yali nnyumunguze bulungi naye nga maloboozi gavaayo bulungi yanyuma nnyo ninanamu abantu bange abagirimu naye ye kawalya yali amalilidde okutwaala omumbejja neyesiba ngo mukyaala eya mukebera amabeere yeyebuuza nti yiiyi buno bwo bunaba bwa nambalala\nNaye mu byasinga okunnyumira ngo mumbejja asaze ediiro , eyajja okukatema eyali amwogereza naye nga tayamba nakatono munywaanyi we nga laba atema emiranga nga naye ayongera kusakiriza nja kuginoonya nzije mbatuseeko ebigifaako …………..okutuura okuwuliriza mulina kunsasula\nAugust 30, 2008 at 2:39 pm #19483\nMakula ga Kulabako.\nOmuzanyo guno gwasomboola bannauganda banji okujja okugulaba. Gwali gunyuma nnyo. Gwazanyibwanga buli mwaka, era nga buli lwetuguzanya etikiti zonna bazigula. Gwegwabanga omuzannyo gwomwaka. Olwokuba abantu batambulanga abamu nga basoma, abalala nga bakozi, kumpi buli mwaka mwabangamu bantu balala.\nNze nali omu kubavubi. Abazanyi bonna awamu (cast) twali bangi. Abavubi twali nga 10, ate abasese nabo nga 10. Kati okwo kwogatta abalala nga bano:\nJack Sekajugo (RIP) yeyali Semuvubi, era yeyali ayagala okuwasa omumbejja\nEcras Kawalya (RIP) nga ye Nyonyintono, yeyali omuzinyi mulubiri lwa beene. Era yeyawasa omumbejja\nDick Semulima Sempaka nga ye Magwiri, yeyali omukuumi wa wankaaki\nSenga yakyuukanga kumpi buli mwaka. Nze lwenalimu ono yeyali Naluggya, a playwrite.\nEra neyazanyanga ng’omumbejja naye yakyuukanga nnyo, kumpi buli mwaka nga mulala yazanya.\nLuboyera yeyali omuwereza wa Semuvubi. Ono gweyatumanga ew’omumbejja okumutwalira obubaka n’obulabo bwomukwano.\nEnyimba zayiyizibwa Wassaanyi Sserukenya.\nKawalya yeyayimba oluyimba “Kulabako” era nga band ye eya Suzana band yeyakuba.\nOmuzanyo gwayiyizibwa neguwandikibwa Byron Kawadwa (RIP). Omuzanyo gwali “musical”\nBa Kampala City Players bebaguzanya.\nMubimpimpi ennyo, omuzanyo gutandika nga Semuvubi alengedde omumbejja neyegomba okumuwasa. Omumbejja engeri jebamukuumiranga ennyo mulubiri, nga talaba basajja kino yakisanyukira, wabula neyekanga kuba Semuvubi yali ayitiridde mumyaka. Omukwano gwabwe gwalwaawo nga bagutwala mumaaso, naye nga Semuvubi tebamukkiriza kugenda mulubiri kulaba mumbejja.\nLwali lumu newabaawo ekibinja ekyagenda okusanyusaamu omumbejja nga kikuba engoma n’okuzina amazina. Mubazinyi mwemwali Nyonyintono. Nyonyintono yali akyali mulenzi muto. Mwana mulenzi yatinkuula amazina, wabula ng’agazinira mumutima gwa mumbejja.\nOmumbejja yegomba nnyo Nyonyintono. Kwekuyita sengawe, namugamba nti awulira aseyeeya ng’eryato kunyanja. Nti omulenzi omututte emeeme. Kati nno sengawe kwekumusalira amagezi bayingize omulenzi mulubiri. Amagezi geyasala gakumwambaza ng’abawala abaleeta amakula g’omumbejja – “Amakula ga Kulabako”, bwebatyo bamuyingize mu lubiri basobole okulabagana n’omumbejja. Era bwegwaali. Magwiri akuuma wankaaki aba ali awo ng’abawala bano abetisse amakula g’embuga. Nabakkiriza nebayingira olubiri. Abayingira abawala abataano, wakomawo bana. Kyokka kino Magwiri teyakiraba. Yali alowooza nti bonna baweddeyo. Yali tamanyi bulungi kubala.\nOmumbejja kwekuyita Magwiri amukalatire obutakkiriza muntu yenna kuyingira mulubiri. Awo weyazuulira nti eriyo “omuwala” eyali asigadde ew’omumbejja. Bweyamubuuza lwaki ye asigadde, yaddamu nti asigaddeyo ng’alinda addeyo n’ebibbo omwali amakula. Omumbejja kwekukalaatira Magwiri nti akuume nnyo wankaaki. Tewabaawo omuntu yenna ayingira mulubiri. Kwolwo Nyonyintono yasula mulubiri wamumbejja.\nEnkeera Semuvubi yekeera kutuma musajjawe agende alabe omumbejja ngabweyasuze, nga bweyateranga okukola. Wabula omutume nebamugaana okuyingira. Hha, neyechwachwana, era awo kwekuyingira olwempaka. Yasanga Nyonyintono bali muddiiro ewomumbejja bakwataganye. Nyonyintono yanyonyola nti yemuwala eyali aleese amakula, era alinda bibbo. Omubaka wa Semuvubi kwekumugamba nti olimuwala nabaki? Amabeere kukifuba nga tekuli, ganaaba ga nambalaala? Omusajja wa Semuvubi kwekuduka zambwa agende abifuuwe Semuvubi.\nOmumbejja yafuna panic, kwekutumya sengawe omwebuuzeko ekyokukola. Sengawe yamugamba nti Magwiri abenga ayokya wankaaki, akube enduulu nti olubiri lukutte omuliro. Nti abantu bwebanajja okuddukirira ne Nyonyintono naye atolokere mwabadukirize.\nEkitundu ekyaddako kyali kyakutegeka mbaga. Era honeymoon yali kukizinga Ffunve.\nOmuzanyo guno nze gwanyumira nnyo yadde nga nali muzanyi, wabula ndowooza abaali balaba obulabi banyumirwa nnyo okusinga abaguzanya.\nAugust 30, 2008 at 5:12 pm #19487\nNga guwulikika gwawandiikibwa bulungi nnyo? Ate kati njagadde okugulabako! Wakyaliwo engeri yokugufuna? Mumbejja tugabanyizemu kweeyo gyolinawo naffe tumale galaba kweeyo yade nyumunguze!\nNnasanyuka okulaba ku Tonto nga avuba! Wesiima okubeera part of such a good thing!\nAugust 31, 2008 at 4:09 am #19493\nTeri kyasinga kunyumira nga ssemuvubi abikabiramu ate nga bwayagala ddala oku kimukakasa mu details kyeyagambye ate buli kyebamugamba ngakubira ddala omulanga guli gwennyini ogwomwanguka oba ddala omumbejja asaze ediiro , nalinamu cousin wange yeyali agenda okuzannya ekitundu kyomumbejja naye nebakyuusa era wegwagweera nge nyimba zonna tumaze okuziyiga kuba yakomangawo eka nga yegezaamu nandibadde twaali bato naye nakati nkyazijjukira\nnjakufuba ndabe ekyokkola.\nSeptember 4, 2008 at 12:20 pm #19517\nEeh bannange Tonto tweyanzege okutuddira mu plot yomuzannyo guno. Sisomangako ku katabo ka Kawadwa konna, nga yaali muwandiisi mulungi!!! Nze ekinnakuwaza mu Buganda be bantu ba pooteri abatalina kya magezi kibavaamu okujja neboonoona, nebajja mu bulamu abantu abo mugaso eri eggwanga. Awo wotegereera nti ddala tuli mu matigga ga Sitani. Mukama atusaasire.


UGNEWS24 - Kkooti enkulu esazeewo Besigye asasule obukadde 3 mu kifo kya 30 ateebwe\nKkooti enkulu esazeewo Besigye asasule obukadde 3 mu kifo kya 30 ateebwe\nKKooti enkulu mu Kampala kyadaaki esazeewo Dr. Kiiza Besigye asasule obukadde 3 bwokka yeyimirirwe sso ssi 30 nga bwe kyali.\nBesigye nga ayita mu bannamateeka be abakulemberwa Erias Lukwago wiiki ewedde yawakanya ekilagiro ky’omulamuzi Siena Owomugisha owa kkooti ento ku luguudo Buganda, kye yayisa nga 25 ogw’okutaano nti yali alina okusasula obukadde 30 mu buliwo okusobola okuteebwa ku kakalu ka kkooti.\nKino kyatabula Besigye ne bannamateeka era ne basalawo okuddukira mu kooti enkulu ne beekubira enduulu nga bagamba nti omulamuzi Owomugisha yakozesa kyekubiira mu musango gw’omuntu waabwe nti kubanga ensimbi ezamusabibwa zaali mpitirivu nnyo okusinziira ku musango.\nEnkya ya leero omulamuzi wa kkooti enkulu Micheal Elubu naye akkanyizza ne bannamateeka ba Besigye nti ddala kituufu ensimbi ezasabibwa omuntu waabwe zaali nnyingi kwe kusalawo okuzissa zituuke ku bukadde bwe nsimbi za Uganda 3 bwokka.\nBesigye yakwatibwa nga 24 ogw’okutaano mu bitundu bya Arua Park mu Kampala nga alaga obutali bumativu ku bbeyi ye bintu mu Ggwanga era naggulwako omusango gw’okukuma mu bantu omuliro nga 25 era omulamuzi Siena Owomugisha namulagira asasule ensimbi obukadde 30 oba si kkyo atwalibwe e Luzira.\nOluvanyuma Besigye yeelema okusasula ensimbi zino nga agamba nti zaali mpitirivu nga tazirina natwalibwa e Luzira.


Bukedde Online - Engeri Dr Tee ne Betty Mpologoma gye baddinganyemu\nNalubowa Nawiirah awangudde akamyufu ka NRM...\nDr. Tee ne Betty Mpologoma.\nOMUYIMBI Dr. Tee era nga ye Pulezidenti w’ekibiina kya UPRS ekikuuma obwannannyini bw’ebiyiiye bya bannakatemba, abayimbi n’abalala, addihhanye anye ne muyimbi munne, Betty Mpologoma.\nMu October wa 2012, nga wayise akabanga katono nga Dr. Tee akyadde mu bakadde ba Bashabire, Betty Mpologoma yafulumya oluyimba lwe yatuuma ‘Tewali alitwawukanya’ ng’alinga alaga nti ye ne Dr. Tee tebayinza kwawukana. Kyokka mu February wa 2016, Mpologoma kyamusukkako n’alumba Bukedde n’ategeeza nga bwe yali anoonya omusajja era amawulire gaategeeza buli gwe kikwatako naye agamba nti baamusukkako obungi n’atafunamu mutuufu.\nOkuwasa Bashabire, Dr. Tee yalekawo n’omukyala omulala, Grace Malaika ng’ono yabeeranga nnyo naye naddala ku mikolo gye baabanga bamuyise ate nga Betty abeera nnyo naye mu by’emirimu. Bwe yawasa Bashabire, bonna baabula eri abantu okuggyako Betty obw’olumu lwe beekanganga nga basisinkanye ku mikolo gye balina okuyimba bombi. Betty yategeezezza Bukedde nti, ‘Nze first lady era nze nakimanya dda essaawa yonna nti ne bwe kiriba kiki oyo ye wange.\nKati nno tolina ky’obuuza!’ Dr. Tee ne Betty baakoze n’oluyimba lwe bayita Fasi fasi mwe bayimbira nti; .. ‘leka tubayiteko katono..’ n’ebigambo ebirala ebiraga abantu abalinga abaagalana. Wadde Mpologoma yategeezezza nti olwo luyimba buyimba, gye buvuddeko yategeezezza Bukedde nti ye ne Dr. Tee baddamu dda okwagalana.\nDR. TEE ABYEGAANYI Waliwo abaali bagamba nti Dr. Tee ne Bashabire baayawukana kyokka ebyo Dr. Tee yabiyise bya bwewussa. Ono eyasangiddwa ku situdiyo ye eya Song Factory e Mengo gye buvuddeko yategeezezza nti, muntu wa buvunaanyizibwa atayinza kuzunga bw’atyo.\nMuka Dr. Tee ow’empeta ayan ukudde Betty Bukedde yayogedde ne Bashabire ali e Bungereza mu budde buno n’agamba nti abatamwagaliza Dr. Tee be bazunza ehhambo nti baayawukanye. “Dr. Tee n’oyo Betty baakoze bukozi luyimba naye tebalina kirala kibagatta.\nBetty ne Kazibwe baayawukana bubi nnyo ekitali kyangu kya kumuddira mu bya mukwano okuggyako eby’emirimu.” Betty Mpologoma ne Dr. Tee lwe bAasisinkana Baasisinkana mu 1999 mu situdiyo za VCL ekwata emizannyo gya Ebonies mu biseera ebyo nga Dr. Tee pulodyusa mu VCL.\nMpologoma agamba nti mu Ebonies yali muyimbi. Dr. Tee yayagala nnyo Betty olw’okumanya ennyo okuyimba n’eddoboozi eddungi lye yafunira mu kkwaaya z’Abadiventi naddala bwe yali akyali muyimbi mu kkanisa ya Najjanankumbi SDA gye baayimbiranga n’omugenzi Martin Angume ne Phoebe Nassolo ng’ono ye mukulu wa Betty Mpologoma.


AKULIRA abakozi mu munipaali y'e Lira asimbiddwa mu kkooti n'avunaanibwa emisango 15 egy'okukozesa obubi ofiisi, okubulankanya ssente ssaako okufiiriza gavumenti ssente ezikunukkiriza mu kawumbi kalamba.\nMark Tivu 56, omutuuze mu Ereda zooni ku munipaali y'e Lira yasimbiddwa mu maaso g'omulamuzi Moses Nabende n'avunaanibwa emisango gino kyokka n'agyegaana.\nTivu yakwatibwa akakiiko akaateekebwawo pulezidenti okunoonyereza ku nguzi ssaako enkola y'emirimu mu bakozi ba gavumenti akakulemberwa Lt. Col. Edith Nakalema, oluvannyuma lw'okutemezebwako nti Tivu ne banne okuli Geoffrey Ebonga ne Olwa Bonifance Odora bakozesa bubi ofiisi zaabwe.\nKigambibwa nti mu mwaka 2016/2017 ne 2017 /2018 baggyayo obukadde 307 era ne bazisaasaanya mu byabwe oluvannyuma ne bategeeza nti zaakola ku mirimu gy'okukola enguudo, obukadde 74 ku by'obulamu, obukadde 54, 45, 11, 91 , 15 ssaako ssente endala nga zonna tezaakola bye zaali zirina okukola.\nLooya wa Tivu, Caleb Alaka yasabye kkooti ekkirize omuntu we yeeyimrirwe kubanga musajja wa buvunaanyizibwa, akuze mu myaka, alina amaka ag'enkalakkalira ng'ate aleese abamweyimirira mu kkooti abasaanidde.\nOmuwaabi wa gavumenti, Mariam Acio yategeezezza omulamuzi nti okunoonyereza kukyagenda mu maaso wabula omulamuzi Moses Nabende yakkirizza Tivu okweyimrirwa ku bukadde 12 ez'obuliwo ze yasasudde mu bbanka n'abamweyimiridde bana obukadde 200 ezitali za buliwo buli omu .\nOmulamuzi era yalagidde Tivu obutaddamu kulinnya kigere mu ofiisi ye okutuusa ng'okunoonyereza mu misango egimuvunaanibwa kuwedde.\nOgwa Munnayuganda eyafiira mu Oman gulinze kusalibwa\nBamulumirizza okukukusa omuwala n'afiira mu Oman


Bukedde Online - Bakuba ebifaananyi ne babyolezaawo ne bakola ssente\nBakuba ebifaananyi ne babyolezaawo ne bakola ssente\nOno ekifaananyi kye akifulumizaawo.\nENKOLA y'okukubisa ebifaananyi ne bimala wiiki ate olumu bigenda okudda nga tebyavaamu nga bwe byali bisuubirwa ewadde abamanyi eky'okukola emirimu.\nAte okutuuka wano ebifaananyi bivudde wala kubanga ebyasooka baabyolezanga Nairobi mu Kenya eyo nga biyinza okukulungulayo omwezi, nga bikubirwa ku ‘film' era nga toyinza kumanya kino kikutte oba tekikutte era (film) ng'erina ekkomo ly'ebifaananyi by'erina okufulumya. Ate bwe gwatuuka ku bya langi ekintu ne kibeera kya ssaayansi mungi bulala.\nKyokka ensangi zino ebifaananayi bifuuse byangu nnyo ng'omuntu akuba ebifaananayi by'omukolo ebirungi n'abikuleetera mu kiseea kya wiiki ng'emu yokka, kyokka nga waliwo n'enkola eya ‘express' esobola okubikuwa mu ssaawa busaawa.\nKati ekyawula ku bifaananyi maanyi ga kkamera ekozesebwa, obukugu n'obuyiiya bw'omukubi.\nBangi ku bali mu mulimu gw'okukuba ebifaananyi eby'ensimbi nga bya kwoza bagwongeddemu ebirungo okusobola okusikiriza ba kasitoma n'okukola ssente ez'amangu.\nBagula obuuma obwolezaawo ebifaananyi mu buli kifo mwe bali ate nga busobola okweyambisa bbaatule za mmotoka singa tewaba masannyalaze ne bakuweerawo ekifaananyi kyo ng baakakikuba.\n1. Kkamera: Eno nga nnungi eva ku 500,000/- okutuuka ku 1,200,000/- oluusi n'okusingawo era waliyo n'ezigula obukadde obusoba mu 10, ng'osobola n'okugyeyambisa ne ku mikolo emirala omuli n'embaga oba obubaga, era ng'esobola n'okukwata vidiyo.\n2. Akuuma akooza ebifaananyi kava ku 600,000/- okudda waggulu okusinziira ku kika n'amaanyi gaako.\n3. Empapula okugenda ebifaananyi za ssente 13,000/- paketi ya mpapula 80\n4. Okugula entebe n'okuzitona kiyinza okukumalako ssente 300,000/-\n5. Bbaatule ya mmotoka nga mpya ofuna eya ssente 200,000/-\nENGERI GY'OKOLAMU SSENTE\nBuli kifaananyi sayizi etandikirwako ya 1,000/-\nPaketi y'empapula 80 evaamu 80,000/- bw'oggyako ssente 13,000/- ezaagiguze osigaza 67,000/-.\nWabula oyinza okufuna bakasitoma abaagala ebinene ebyetaaga okutwala mu situdiyo ezibyoza n'okubiteeka mu ffuleemu nabo abakolako n'ogaziya ku nnyingiza.\nMunnange alina siriimu ate nze sirina


Omukazi Apeeka Omusajj Akaboozi Atamma - The Bed Room Teacher\nOmukazi Apeeka Omusajj Akaboozi Atamma\nBULI kintu bwe kiyitirira kitama. N´omukazi apeeka omusajja omukwano n´atamuweeza atama.\nAb´engeri eno buli kiro ayagala banyumye akaboozi ne bw´oba oli mu mbeera etya.\nEkika ky´abakazi ab´engeri eno, omusajja ne bw´amusiiyiika atya omusekuzo tagukkuta. Waliwo abakazi abali bwe bati nga kya butonde.\nBano ndowooza b´oyinza okuyita ab´akasagazi.\nWabula abakugu mu mukwano bazudde ekika ekirala. Kino ky´ekyabakazi abali wakati w´emyaka 35 ne 45. Mu butonde bw´omukazi, emyaka gino w´asinga okubeerera n´obwagazi nga buli kiseera ayagala okwegatta.\nKati nnakyala n´alyoka akuluusanya omusajja buli kiro n´amakulu agali mu kunyumya akaboozi ne gabula.\nGye biggweera, ng´omusajja amwetamiddwa era ng´atandise n´okumweraliikirira nga buli lw´aba adda eka, omutima gumutundugga.\nEkiva mw´ekyo ng´amaanyi aganyumya akaboozi gamubula. Bw´aba asobodde okuwanga, amala eddakiika bbiri ng´amalamu akagoba.\nAte omukyala abeera amutakuddeko butakuzi, olwo nno n´abanga asudde ejjinja mu njuki. Kubanga aleka ataanudde obwagazi bwonna, ate n´atabufunira ddagala.\nKy´ova olaba ng´ensangi zino abakazi bangi bakwatiddwa mu bwenzi bali mu myaka ejo jenjogeddeko waggulu. Ate buli gwe bakwatako engalo awoza, “baze tamalaako”.\nNaye nno musaanye mukimanye nti akaboozi muzannyo era gunyuma nnyo nga mugwetegekedde bulungi.\nKale abakazi mufuge obwagazi mumale akadde nga temukanyumizza, mwembi mujja kunyumirwa era tewali ajja kusigala ng´awankawanka.\nOmusajja alina omukazi ali mu myaka egyo, funa engeri gy´omukwatamu.\nAte waliwo abakazi abalowooza nti ekimala omusajja obwenzi kumuwa buli lunaku. Abalala balowooza nti omusajja bw´otamuwa buli lunaku akukyawa. Akaboozi muleke kukafuula nga mmere nti oteekwa okulya buli lunaku.\nAte ekyewuunyisa, abasajja abasinga ku myaka egyo eby´akaboozi biba bitandise okubatama.\nTebibatama lwa maanyi matono wabula olw´ebizibu ebiba bibatunuulidde.\nEkisooka omukazi abeera aludde naye nga takyamulinamu maddu.\nEky´okubiri abaana baba batandise okusoma n´obuvunaanyizibwa obulala ng´omusajja bw´atetenkanyiza amaka ge. Kati ggwe bw´omuleetako akasigiri aka buli lunaku, okukkakkana ng´amaanyi gamubulidde ddala.\nSo nga bwe muba mwekutteko nga mwembi muli mu muudu, ondabira akazannyo bwe kanyuma ne mwewala obwenzi mu maka.


Ebyobulamu | Dembe FM 90.4 - Part 6\nLast updated: April 7, 2020 - 5:34 am (+03:00)\nAb’embuto basabiddwa okwekebezanga endwadde zo’mukamwa\nBya Benjamin Jumbe Ba maama abembuto bajjukizddwa, bulijjo okugendanga okwekebeza endwadde ezomukamwa. Okuwabula kuno kukoleddwa Dr. Muhammad Mbabali omusomesa okuva ku ttendekero e Makerere, ngategezeza nga kino bwekiyamba endwadde zimu obutakwata mwana atanazalibwa. Agamba nti endwadde zimu zabulabe, nnyo eri abaaana nga ziyinza nokubavirako okufa, […]\nAbatuuze e Jinja balajana lwa ddwaliro erivaamu ekivundu\nBya Abubaker Kirunda Abatuuze mu Town Council ye Buwenge mu district ye Jinja batabukidde abakulembeze baabwe, olwekivundu kyemirambo kyebagamba nti kifubutuka mu ddwaliro lya Buwenge Health 4. Abatuuze eno balumiriza nti mu ddwaliro mulimu emirambo 6, ejivunda nga gyejivaamu ekivundu. Akulira eddwaliro lino Dr Steven […]\nOkukola dduyiro kikulu nnyo\nBya Ivan Ssenabulya Commissioner avunznyizibwa ku ndwadde zitasigibwa butereevu okuva ku muntu okudda ku muntu omyulala, mu ministry yebyobulamu Dr Gerald Mutungi alaze obukulu bwabantu okukolanga dduyiro, okwewal ezimu ku ndwadde zino. Bino abyogeredde ku ssomero lya British School of Kampala oluvanyuma lwemisinde gyebabaddemu, okusonda […]\nAbaafudde e Kabalole teyabadde Ebola\nSampo ezajiddwa ku bantu 2 abaateberezeddwa okubeera nekirwadde kya Ebola abaafudde mu district ye Kabarole ebivudde mu kwkebejja biraze nti ssi bwaladde. Kino kikaksiddwa Atwal byobulamu mu district ye Kabarole Dr Richard Mugahi. Ategezezza nti, sampo zino ezibadde zaatwalibwa ku kebejjezo Entebbe erya Uganda virus […]\nAbavubuka abalwadde tebagala ddagala\nBya Tom Angurin Okunonyereza okwakoleddwa aba Baylor Uganda kulaze nti bangi ku bavubuka mu gwanga, abalwadde ba mukenenya tebagala kukozesa ddagala eriweweeza ku kawuka ka mukenenya olwokubaboola okubatusibwako. Ebyavudde mu kunonyererza biraze nti abasing babolebwa mu masomero, ekibawaliriza nokuva ku ddagala. Sabrina Kataka nga musawo […]\nEdwaliro ely’e Masaka teririna CT scan.\nBya Moses Muwulya. E Masaka obujanjabi bwongedde okukaluba ,nga kino kidiridde obutaba na kyuma ekya CT scan ekyeyambisibwa nokukeberaabafunye obuvune ku mitwe. Okusinzira ku adukanya edwaliro lino Edward Kabuye, kuno okusomozebwa kwamanyi eri edwaliro erifuna ennyo abalwade abasimatuse obubenje. Yye omulwanirizi we dembe ly’abalwade mu […]\nMinistry ebya Ebola e Rukungiri\nBya Ritah Kemigisa Ministry yeby’obulamu ekakasizza nti teri kirwadde kya Ebola mu district ye Rukungiri ne Uganda awamu, nga bwekibadde kiteberzebwa. Kino kidiridde abantu 2 abafudde e Rukungiri nga bavaamu omusaayi mu nyindo, mu matu nokussema nebiralala byebatereza okubeera obubonero bwa Ebola. Bano kwabaddeko Wallen […]